2 अक्टूबर है आज, भारत का एक और राष्ट्रीय पर्व, जो मनाया जाता है बापू के जन्मदिवस के उपलक्ष्य में| आज देश के दूसरे तथा सफलतम प्रधानमंत्रियों में से एक श्री लाल बहादूर शास्त्री जी का भी जन्मदिवस है| पटनाबीट्स इन दोनों महात्माओं का नमन करता है|\nआज ‘एक कविता बिहार से’ की पेशकश देश के राष्ट्रपिता से संबोधित महात्मा गाँधी जीअर्थात् बापू को समर्पित है| कवि का नाम है कलक्टर सिंह केसरी जी, जो बिहार के भोजपुर के एकवना घाट से संबंध रखते हैं| इनका जन्म आजादी के पहले 1909 ई० में हुआ|\nपटनाबीट्स पर ‘एक कविता बिहार से’ में पढ़ते हैं श्री केसरी जी की भोजपुरी कविता ‘बापू’|\nकइसे मानीं हम जोत चान-सूरुज के उतरल माटी में?\nकइसे मानीं भगवान समा गइलन मानुस के काठी में?\nजर गइल फिरंगिनि के लंका, बाजलि आजादी के डंका,\nअइसन अगिया बैताल जगवलन कइसे एक लुकाठी में?\nकइसे मानी हम बापू के परगास नजर से दूर भइल?\nअबहूँ बाड़न ऊ आसमान के चमचमात जोन्हीं अइसन!\nजे भूल गइल बापू के उनका खातिर घुप्प अन्हरिया बा।\nजे उनुकर नीति निबहले बा उनुका खातिर दुपहरिया बा।\nजेकरा भीतर के आँख रही, ऊ बापू के अबहूँ देखी।\nजे आन्हर बा उनुका खातिर त परबत बनल देहरिया बा।\nहम समुझत बानीं मौत खेल ह, एगो आँखमिचौनी सन।\nबापू रहलन इंसान बात ई लागत अनहोनी अइसन।\nBhojpuriBiharएक कविता बिहार सेबापूबिहारी


भोजपुरी सिनेमा जगत के हलचल (15 जून) – Anjoria\nJune 15, 2014 Editor फिल्म, मनोरंजन 0\nमैनास प्रोडक्शन प्रा लि के बैनर में निर्माता हलचल सिंह के भोजपुरी फिलिम ‘सजना मंगिया सजाई द हमार’ के पहिला झलक पिछला दिने जारी कइल गइल. ई फिलिम जून के आखिरी हफ्ता में बिहार आ झारखण्ड के सिनेमाघरन में रिलीज होखे वाली बा. (रामचंद्र यादव)\n‘सजना मंगिया सजाई द हमार’ में बालेश्वर सिंह के खूंखार तेवर देखे के मिले वाला बा. प्रेमी प्रेमिका के बीच प्यार के खिलाफत करत बालेश्वर सिंह के निर्दयता देखे जोग बा. फिलिम जून के आखिरी हफ्ता में बिहार झारखण्ड में रिलीज होखी. (रामचंद्र यादव)\n‘फिर दौलत की जंग’ के सेंसर प्रमाणपत्र मिल गइल. विराज भट्ट आ अक्षरा सिंह के मुख्य भुमिका वाली एह फिलिम के किशोरी फिल्म्स के बैनर तर निर्माता धुपेन्द्र भगत बनवले बाड़न आ निर्देशक हउवन रत्नेश सिंहा. (शशिकांत सिंह, रंजन सिन्हा)\n‘जो जीता वही सिकंदर’ के डबिंग करवलन आनंद मोहन. आदि शक्ति इंटरटेनमेंट के परोसल आ ए.एस पिक्चर्स के बैनर तर बनल एह फिलिम के निर्देशक अजय कुमार झा आ निर्माता अनुज कुमार हउवन. मुख्य कलाकार बाड़े खेसारी लाल यादव आ प्रियंका पंडित.(शशिकांत सिंह, रंजन सिन्हा)\nनिर्मात्री रेखा सिन्हा आ निर्देशक रवि सिन्हा के चर्चित भोजपुरी फिलिम ‘हथकड़ी’ के पोस्ट प्रोडक्शन के काम शुरु हो गइल बा. एह फिलिम में भोजपुरी सुपर स्टार दिनेश लाल यादव, खेसारी लाल यादव, अंजना सिंह, नवोदित स्वप्ना बनर्जी वगैरह के मुख्य भूमिका बा. (शशिकांत सिंह, रंजन सिन्हा)\nतिरुपति बालाजी मोशन्स पिक्चर्स प्रा० लि० के बैनर तर बनल भोजपुरी फिलिम ‘बाज़ीगर’ के शूटिंग पूरा हो गइल बा आ जल्दिए ई दर्शकन का सोझा होखी.(संजयभूषण पटियाला)\n– अधिक जानेला नीचे दिहल टैग पर क्लिक करीं.\nबॉलीवुड से कदमताल करे का तइयारी में वैष्णवी


रानी के नयका भूमिका – Anjoria\nसिनेमा भोजपुरी के रानी रानी चटर्जी अब एगो नया भूमिका में नजर अइहें. रानी चटर्जी के अंजन टीवी चैनल पर सी०सी०एल० कर्टन रेजर में देश भर के मशहुर अभिनेता आ अभिनेत्रियन से बतियावत नजर अइहें. हाल ही में सी०सी०एल० के सीजन थ्री के कर्टन रेजर के मौका पर रानी बहुते सेलिब्रेटियन के साक्षात्कार लिहली.\nरानी अपना एह नया भूमिका से बहुते खुश बाड़ी.


Tripathi video library | MrPopat |\n> Tripathi videos\nTripathi Videos Collection\n॥ चली जा रही है उमर धीरे धीरे॥Live Deepak Tripathi॥\n॥सीता राम जी की प्यारी राजधानी लागे मोहे मीठों मीठों सरयू जी को पानी लागे ॥ Live Deepak tripathi॥\n॥पूरब पछिमवा से अइलें सुन्दर दुलहा ॥ |Deepak Tripathi\nआज ज्येष्ठ बड़ा मंगल सुने ॥ हे दुःख भंजन मारुति नंदन ॥ Singer deepak tripathi जी के मधुर भजन\nLive Devi Pachara | Deepak Tripathi | झुलतारी सातो रे बहिनिया | Morning Special Bhajan\nमेरी लगी श्याम संग प्रीत दुनिया क्या जाने | Live Singing | Deepak Tripathi\nदिल को छू देने वाला हरी भजन | ऐसा भजन आपको कही नहीं मिलेगा | Live | Deepak Tripathi\nदिल को छू देने वाला गजल | हम रहे न रहे मोहब्बत रहेगी | Live | Deepak Tripathi\nकाहे कोईलर के बोलिया सोहात नइखे | Live | Deepak Tripathi | बिन्दु सिंह (बिन्दन )\nपुरानी यादो को ताज़ा करने वाला गाना | हँसि हँसि पनवा खिअउलें बेईमनवाँ | Live #Singer Deepak Tripathi\nभोजपुरी निर्गुण | अबही उमर मोरी बारी रे सखी आई गवनवाँ की सारी | Live #Deepak Tripathi\n#deepak tripathi Singer Live सज धज के जिस दिन मौत की सहजादी आयेगी न सोना काम आयेगा न चाँदी आयेगी ????\n#deepak tripathi singer #लेले अइहा बालम बजरिया से चुनरी Live\nराम जी के भइले जनमवाँ हो राम???? | Deepak Tripathi Lokgayak | 2020 Latest Songs\nCORONA SONG | Part2| Song by Deepak Tripathi\n72213 views Channel\n77455 views Channel\n41602 views Channel


भोजपुरी के सबले बड़हन सोशल साइट के पहिलका बर्षगाँठ – Anjoria\nजुलाई 4, 2010 जय भोजपुरी\nजय भोजपुरी परिवार हर्ष और उल्लास के संगे अपन पहिलका स्थापना दिवस समारोह मनावे जा रहल बा, जवना खातिर देश विदेश के पूरा भोजपुरिया समाज अउर भोजपुरी फिल्म इंडस्ट्री से शुभकामना मिल रहल बाटे.\nजय भोजपुरी के ऑनलाइन जश्न के मुख्य समारोह देश के राजधानी दिल्ली में 17 जुलाई 2010 के 3:00 बजे से 8:00 बजे तक राजेंद्र भवन में आयोजित होखे जा रहल बाटे. जवना में जय भोजपुरी के देश आ विदेश से आइल सदस्य लोगन के ऑनलाइन मित्रता वास्तविक मेल मिलाप का संगे एगो नया रिश्ता कायम करी. मेलजोल आ जश्न के एह माहौल में परिचय, विषय चर्चा (बतकही), आ इन्टरनेट पर भोजपुरी से जुड़ल चरचा का साथे साथ भोजपुरिया जलपानो के व्यवस्था बा. एकरा अलावे जय भोजपुरी के सदस्य कलाकार लोगन के प्रस्तुत भोजपुरी लोकगीत अउर आधुनिक गीत-संगीत के कार्यक्रमो के व्यवस्था कइल गइल बाटे.\nनिर्धारित कार्यक्रम –\nशुभारम्भ – आपसी परिचय से 3:00 से 3.45 बजे तक\nबतकही – इंटरनेट पर भोजपुरी : उपलब्धि अउर कठिनाई 4:00 बजे से 5:00 बजे तक\nजय भोजपुरी परिवार के जमीनी-स्तर पर ले जाये का बारे में विचार-विमर्श – 5:00 बजे से 5:30 बजे तक\nविशुद्ध भोजपुरिया जल-पान – 5:30 बजे से 6:00 बजे तक\nभोजपुरिया लोक संगीत कार्यक्रम – जय भोजपुरी के सदस्य कलाकार लोगन द्वारा 6:00 बजे से कार्यक्रम के समापन तक.\n(स्रोत : पंकज प्रवीण)\nOne thought on “भोजपुरी के सबले बड़हन सोशल साइट के पहिलका बर्षगाँठ”\nजुलाई 5, 2010 को 12:09 अपराह्न पर\nbhaut aacha bhai jii…hamraejan kar bhaut parsanta bhayil ki eh uplakshye me bhojpuri sangeet ke bhi programe raua log rakhle bani,,,waise bicchar vimarsh bhi bahut jarauri bate je raua log bhojpuri khatir kare ke soch rahal bani..


सभे के ओकर उचित सम्मान तथा मानव परिवार के सब सदस्य के बराबरी के हक ही विश्व समुदाय के स्वतंत्रता, न्याय और शांति के बुनियाद हई।\nमानवाधिकार के उल्लंघन हरदम से अमानवीय काम के बजह से ही होव हई। जेकरा से मानवता के अंतकरण दु:खी होव हई। एक आम आदमी के सबसे बड़ा इच्छा इहे होव हई कि ए दुनिया में ओकरा भाषण और विचार के आजादी मीले साथ ही भय और इच्छा से भी मुक्ति मीले।\nयदि कोइयो तानाशाही या दमन के खिलाफ बगावत करे लेले मजबूर हई त ओकरा कानून से ओकर मानवाधिकार के सुरक्षा के इंतजाम होए के चाहीं। इहो आवश्यक हई कि राष्ट्र सब के बीच दोस्ती बढ़ाएल जाए।\nसंयुक्त राष्ट्र के लोग सब अपन चार्टर में मौलिक मानवाधिकार, मानव के सम्मान और उपयोगिता तथा आदमी और औरत के बराबर अधिकार के प्रति अपन विश्वास जतेलकई हन। साथ ही उ आर स्वतंत्रता के माहौल में सामाजिक प्रगति तथा जीवन के स्तर के बढ़ावे लेल भी दृढ़ निश्चय कएलकई हन।\nसाथ में सदस्य राष्ट्र सब संयुक्त राष्ट्र के मदद से मानवाधिकार और मौलिक स्वतंत्रता के प्रति लोग सब में इज्जत बढ़ावे लेल भी संकल्प लेलकए हन।\nएहि से इ संकल्प के प्राप्ति के लेल इ सब अधिकार और स्वतंत्रता के समझ रहना सबसे जरूरी हई।\nई एलान कर हई, कि मानवाधिकार के इ घोषणा के सब लोग और सब राष्ट्र पालन करे। सब व्यक्ति और समाज के सब अंग इ घोषणा के अपन इमाम में रखे। संयुक्त राष्ट्र के सदस्य राष्ट्र के लोग सब के बीच या उनकर अधिकार क्षेत्रा में रहे वाला लोग के बीच प्रगतिशली कदम से या शिक्षा के माध्यम से इ सब अधिकार और स्वतंत्रता के प्रति सम्मान जगालई के चाही।\nबिना कोनो जाति, रंग, लिंग, भाषा धर्म, राजनीतिक, और दोसरो मान्यता, राष्ट्रीयता या सामाजिक मूल, धन संपत्ति, जन्म या दोसर स्थिति के भेदभाव के सभे कोई उ घोषणा में लिखल अधिकार और आजादी के हकदार होइथिन।\nसब के जिंदगी, स्वतंत्रता और आत्म सुरक्षा के अधिकार हई।\nकेकरो भी गुलाम बना के ना रखल जा सक हई। कोनो रूप में गुलामी और गुलाम के व्यापार पर सख्त पाबंदी हई।\nकेकरो खिलाफ आपराधिक मामला होए अथवा केओ के सब अधिकार और कर्तव्य के निर्धारण के सिलसिला में कौनो स्वतंत्रा और निष्पक्ष ट्राइब्यूनल के समक्ष निष्पक्ष सुनवाई के समान अधिकार मिलल हई।\n1. केओ के भी कानून जब तक दोषी ना कह देत हई तब तक ओकरा बेगुनाहे समझल जाए के चाही। चाहे ओकरा खिलाफ आपराधिक मामला ही काहे ना चल रहल होए। इ सुनवाई के दौरान अपन बचाव के लेल ओकरा पूरा-पूरा हक भी मिलतई।\nकेओ के नीजि जीवन, परिवार, घर तथा पत्रााचार आदि में कौनो के भी हस्तक्षेप करे के अधिकार ना हई। न ही कोई के ओकर सम्मान और प्रतिष्ठा पर हमला करे के अधिकार हई।सब के अइसन हस्तक्षेप और हमला के खिलाफ कानून से संरक्षण प्राप्त करे के अधिकार हई।\n1. प्रताड़ना से बचे खातिर दोसर देश में संरक्षण प्राप्त करें के अधिकार हई।\n2. लेकिन इ अधिकार के उपयोग ओइसन प्रताड़ना में ना कएल जा सक हई जे गैर राजनीतिक अपराध तथा संयुक्त राष्ट्र के उद्देश्य और सिद्धांत के खिलाफ कएल गेल काम के लेल मिलल रहल होए।\n2. केकेरो के भी ओकर संपत्ति से बेदखल ना कएल जा सक हई।\n1. सब के अपन देश के सरकार में शामिल होए के अधिकार हई या त सीधे-सीधे या अपनस्वतंत्रता से चुनल प्रतिनिधी के माध्यम से।\n3. के इच्छा ही सरकार के ताकत के आधार होब हुई।और इ समय-समय पर होबे वाला स्वतंत्र और निष्पक्ष चुनाव से होब हई। जेकर आयोजन गुप्त मतदान या फेर स्वतंत्र मतदान प्रक्रिया से होब हई।\n2. बिना कौनो भेदभाव के समान कार्य के खातिर समान वेतन के अधिकार हई।\n1. सब के अपन तथा अपन परिवार के स्वास्थ्य और कुशलता के खातिर एक उचित स्तर पर जीवन यापन के अधिकार हई। बढ़िया जीवन-स्तर में ओकरा लेल भोजन, कपड़ा, घर तथा उचित चिकित्सा और जरूरी सामाजिक सेवा भी शामिल हई। एकर अलावे बेरोजगारील, बिमारी, अपंगता, बेधव्य, बुढ़ापा तथा ऐसन हालत जेकरा पर ओकर, नियंत्राण ना हई, ओ से सुरक्षा पावे के अधिकार हई।\n2. शिक्षा मानव व्यक्तित्व के विकास में सहायक होए तथा मानवाधिकार और बुनियादी स्वतंत्रता के प्रति आदमी सब में इज्जत के भावना के मजबूत करे। सब देश जाति और धार्मिक समूह के बीच आपसी समझ, सहनशीलता तथा भाईचारा एवं शांति की स्थापना के खातिर संयुक्त राष्ट्र के गतिविधियो के बढ़ाबे में सहायक हो।\n2. सब के अपन वैज्ञानिक, साहित्यिक और कलात्मक कृति जेकर ओ लेखन हए के नैतिक और मौलिक फायदा के संरक्षण के अधिकार हई।\nई घोषणा में लीखल कोई भी अनुच्छेद के मतलब इ ना हई, कि कोई राज्य समूह या व्यक्ति कोनो ऐसन गतिविधि में शरीक होए या कोई ऐसन काम करे जइसे अई में लिखल अधिकार और स्वतंत्रता ही नष्ट हो जाए।


प्रयोगकर्ता वार्ता:Achyootamkarn - विकिपीडिया\nस्वागतम्! नमस्कार Achyootamkarn जी, भोजपुरी विकिपीडिया पर राउर बहुत स्वागत बा!\nAchyootamkarn जी ए समय रउँआ विकिमीडिया फाउन्डेशन क परियोजना भोजपुरी विकिपीडिया पर बाड़ीं। भोजपुरी विकिपीडिया एगो मुक्त ज्ञानकोष हवे, जेवन ज्ञान बाँटे खातिर तैयार रहे वाला दुनिया भर की योगदान करे वाला भईया बहिनिन द्वारा लिखल जाला। ए समय ए परियोजना में 24,421 शामिल सदस्य लोग बाटे। ई बहुते खुशी क बाति बा कि रउँओं ए में शामिल हो गइल बाड़ीं। विकिपीडिया से सम्बन्धित कई तरह क सवाल जेवन रउँआ की मन में होई ओकर जबाब अक्सर पूछल जाए वाला प्रश्न में मिल जाई। आशा इहे बा कि रउँआ इस परियोजना में नियमित रूप से शामिल होकर भोजपुरी भाषा में ज्ञान के संरक्षित करे में आपन योगदान देइब। एक बेर फिर से बहुत धन्यवाद आ स्वागत बा।\n--सरोज(Saroj) (कुरा गर्ने) ०४:५७, २७ मार्च २०१५ (UTC)\n"https://bh.wikipedia.org/w/index.php?title=प्रयोगकर्ता_वार्ता:Achyootamkarn&oldid=625826" से लिहल गइल


फाइल चोर नगरसेवक रामचंदानी पर लगा कल्याण मनपा से भी फाइल चुराने आरोप ! नही मिली कोर्ट से राहत 19 तक पुलिस रिमांड बढ़ी ! | first headlines india\nPosted by fast headline india on May 16, 2018\nNo Comment to " फाइल चोर नगरसेवक रामचंदानी पर लगा कल्याण मनपा से भी फाइल चुराने आरोप ! नही मिली कोर्ट से राहत 19 तक पुलिस रिमांड बढ़ी ! "


someone dead body flowing in Ganges someone burning pyre Corona shows importance of beingahuman Bhojpuri: केहू के लाश गंगा में दहsता, केहू के जले के बा इंतजार; का कोरोना काल आदमी के आदमी बना दी?\nअइसन केतना चेहरा नाच जाता जे आज से दस दिन पहिले साथे हँसत-बोलत-बतियावत रहे आ आज ओह में से केहू के अस्थि विसर्जित कइल जाता, केहू के लाश गंगा जी में दहsता त केहू के लाश श्मशान घाट प अपना बारी के इन्तजार में बा. धक्क से जीव हो जाता. आँख भर जाता.\nLast Updated: May 14, 2021, 6:47 PM IST\nकोरोना पॉजिटिव होके कोरोना प लिखल आसान ना होला. हाथवा काँपे लागेला. काँपतो बा. लैपटपवा प बइठत बानी आ लिखे खातिर जोर मारत बानी त आँखी के सोझा अइसन केतना चेहरा नाच जाता जे आज से दस दिन पहिले साथे हँसत-बोलत-बतियावत रहे आ आज ओह में से केहू के अस्थि विसर्जित कइल जाता, केहू के लाश गंगा जी में दहsता त केहू के लाश श्मशान घाट प अपना बारी के इन्तजार में बा. धक्क से जीव हो जाता. आँख भर जाता. शब्द धुंआये लागsता. दिमाग खाली हो जाता. घंटन लैपटॉप के सामने बइठल रहला के बादो कुछ लिखात नइखे.\nदोसरा हाथ में मोबाइल बा. फेसबुक से भागल रनी ह. फेर फेसबुक प आ गइनी. शुभचिंतक लोग मना करsता. मन मानत नइखे. आवे के पड़sता. शुतुर्मुग के तरह मुंह होने क लेला से त होई ना. अपना खातिर भा दोसरा खातिर मदद भी एही जी माँगे के बा. कुछ लोग योद्धा के तरह दिन-रात मदद में लागल बा. कुछ लोग गिद्ध के तरह दिन-रात नोचे में लागल बा. सियासी खेला जवन बा तवन अलगे बा. हमरा आपन लिखल एगो ग़ज़ल ईयाद पड़sता -\nभूखे टटात आदमी का आँख के जबान\nकेहू से आज कहँवाँ, ए यारे, पढ़ात बा\nआदमी ब्रम्हांड के सबसे विवेकशील अउरी सबसे लड़ाकू जीव ह. विवेकशील एहसे कि परिस्थतिकी तंत्र में इंसाने बा जे एतना विकसित भइल बा आ विज्ञान, कला, साहित्य, संस्कृति के क्षेत्र में हर-दिन नया प्रतिमान बनावत बा. लड़ाकू एहसे कि हजारो-हजार साल से मानव जीवन के अस्तित्व बा आ कई बार एकरा पर प्राकृतिक बिपदा आइल बा, महामारी के प्रकोप भइल बा, मानव जनित संकट आ युद्ध से पाला पड़ल बा बाकिर ई सगरी लड़ाई लड़त, बाझत-जूझत आगे निकलल बा आ अपना अस्तित्व के बचवले बा. कोरोना महामारी भी मानव जाति खातिर एगो प्रलय ही बा बाकिर हमनी सभे लड़ रहल बानी, भीड़ रहल बानी आ जरूर जीतब जा.\nफेसबुक पर लोग खूब एक-दोसरा के शुभकामना देता. प्रार्थना आ दुआ में असर होला, करहीं के चाहीं. बाकिर जे सामर्थ्यवान बा ओकरा अपना हीत-मीत से इहो पूछ लेवे के चाहीं कि काहो दवा-बीरो आ टेस्ट आदि खातिर रूपया-पइसा बा ? काम धंधा चलsता? नोकरी बा कि ? पइसा के काम पइसे से नू होई चनेसर. काश ! आपन देश अइसन हो जाइत कि ईलाज आ पढाई खातिर पइसा के फिकिर में लोग के किडनी डैमेज ना होखित. भूख भी एगो समस्या होला ए चनेसर. खैर अभी त पूरा दुनिया में एकही समस्या बा– कोरोना. बाकी सब समस्या ओही में समा गइल बा. जान है तो जहान है.\nसाल 2019 में चीन में पैदा भइल ई कोरोना वायरस पूरा दुनिया के हिला देले बा. सभ काम धंधा, व्यापार, बाजार, रुक गइल बा. मध्यम वर्ग के बहुलता वाला भारत अब रोटियो खातिर तरसे लागल बा. इ कोरोना जवन पूरा 2020 लीलsलस, 2021 पर भी डीठ गड़वले बा.\nपिछला साल नया-नया रहे त दवाई भी ना रहे आ रोकथाम के जानकारी भी. फेर पता चलल कि मास्क पहिनी, हाथ धोईं आ सामाजिक दूरी बनाईं त ई भाग जाई. रोग बढ़ल त लोग घर में लुकाइल, सरकार लॉकडाउन लगवलस. कुछ लोग जे थेथर रहे उ लॉकडाउन कइसन होला, ई देखे गइल त ढंग से सोटाइल आ घरे आके हरदी दूध पीयल. खैर, फयदे भइल. हरदी दूध से दरदो भागल, कोरोना से लड़े खातिर देह में प्रतिरक्षो जागल आ अनेरे बहरी निकले के आदतो छूटल.\nएह बीचे दुनिया भर के वैज्ञानिक एकर वैक्सीन बनावे में जुट गइलन. सितंबर-अक्टूबर ले केस कम होखे लागल त एह शर्त पर लॉकडाउन खुले लागल कि लोग कोरोना रोकथाम के नियम के पालन करी. बाकिर लोग ढीला हो गइल. जहां पुलिस जुर्माना असुले उहाँ मास्क लगावे, जहाँ मीडिया के कैमरा लउके, उहाँ मास्क लगावे. बाद में त कई जगे देह में देह दरकचाए लागल, लोग सोचल कि सार कोरोना एही में चपा के मर जइहें. खैर, जनवरी आवत-आवत वैक्सीन भी आ गइल त लोग के देह में डर-भय पहिलहीं ना रहे, अब ढिठाई अउरी आ गइल. नतीजा भइल कि ओरात-बिलात कोरोना फेर लौट आइल आ ए बेरी दुगुना ताकत से आइल, डबल म्यूटेन्ट वाला, जे में ब्रिटेन, दक्षिण अफ्रीका आ कैलिफोर्निया वैरिएन्ट के शक्ति समा गइल.\nइ महाराष्ट्र, पंजाब, छत्तीसगढ़, मध्यप्रदेश में फइले लागल, ओकरा बाद दिल्ली, उत्तरप्रदेश, बंगाल, हरियाणा आ दक्षिण के राज्यन में आपन पैर पसरलस. बाकिर लोग में डर ना आइल. गाँव में लोग कहे कि भाक मरदे, कवनो कोरोना ओरोना नइखे, चुनाव के रैली होता, लोग धार्मिक काम में जुटsता. सब सरकार आ मीडिया के ढकोसला ह. गाँव में शादी-बियाह आ लापरवाही चलत रहल.\nअब आलम ई बा कि गाँवहूँ में ई बेमारी फइल गइल बा, लोग के जान जा रहल बा, मौत के आंकड़ा बढ़ रहल बा, श्मशान में लाइन लाग रहल बा. खबर में त सुनले होखब कि आपने घर वाला अपना आदमी के अर्थी नइखे छूअत एह डरे कि ओकरा कोरोना मत हो जाव. प्रशासन के गुहार लगावे के पड़sता कि लाश के अंतिम संस्कार के व्यवस्था कइल जाय. लाश के जवन गजन होता, न्यूज आ सोशल मीडिया पर उ सब देख के दिल दहल जाता.\nई कोरोना एह सदी के मानवता पर आइल सबसे बड़ त्रासदी बा. गाँव के एक जना बाबा बतवलें कि प्लेग के महामारी जब आइल रहे, गांव के गाँव साफ हो जाव, लोग लाशन के असहीं छोड़ के भाग जाव, घर छोड़ के बारी-बगइचा में रहे, लोग पलायन कर जाव, बड़ डरावना समय रहे. कहे के माने बा कि मानवता के ऊपर समय-समय पर अइसन प्रकोप होत रहल बा आ इंसान ओकरा से पार पावत रहल बा.\nअब कोरोना के वैक्सीन आ गइल बा, ओकर सकारात्मक असर भी हो रहल बा, कोरोना के इलाज खातिर नया-नया दवाई भी खोजा रहल बा, ऑक्सीजन के किल्लत से मर रहल लोग खातिर ऑक्सीजन के नया-नया प्लांट खुल रहल बा, विदेशी मदद मिल रहल बा त हमनियो के सकारात्मक रहे के चाहीं. ज्यादा छरिअइला प बेचैनिये बढ़ी. हां, ऑक्सीजन आ इलाज के कमी से लाखो लोग के जान गइल बा, ई क्षम्य नइखे.\nकुछ लोग वैक्सीन के खिलाफ भी भड़कावता. कुछ लोग दवाई, ऑक्सीजन, एम्बुलेंस के कालाबाजारी में लागल बा. कुछ लोग दवाई आ उपकरण के मुहैया करावे के नाम पर ऑनलाइन ठगी में लागल बा त इहे नू कलयुग ह. एही में अपना बुद्धि-विवेक से निर्णय लेवे के बा. अरे भाई एही में अइसनो लोग बा जे अपना आ अपना परिवार के जान जोखिम में डाल के दिन-रात सेवा में लागल बा. उदहारण के रूप में डॉक्टरे लोग के देख लीहल जाव.\nउ अदिमिये कइसन जेकरा में दया, प्रेम, करुणा आ ममत्व के भाव ना होखे. मनुष्यता के त इहे सब पहचान ह. जेकरा में से इ सब गायब होला उ अपराधी बन जाला. त का ई कोरोना काल आदमी के आदमी बना दी ?\nलोग कहsता कि तीसरा लहर भी आवे वाला बा. जब ले कोरोना के समूल नाश ना होई तले ई रक्तबीज बन के उगत रही, एही से हमनी के भी माँ चंडी के जइसे एकर विनाश करे खातिर एक साथे मिल के, एक दूसरा के सहयोग, अपना अंदर के मनुष्यता के जीवित रख के उ सब करे के पड़ी जवन जरुरी बा.\nकोरोना काल खातिर लिखल अपना संकल्प गीत से बात ख़तम करत बानी -


परदा पर जलजला ले आवे जा रहल बा मर्द नं॰ वन – Anjoria\nभोजपुरी सिनेमा के मर्द नं॰ वन माने कि मनोज तिवारी. भोजपुरी फिल्मोद्योगो के लोग मानत बा कि भोजपुरी में अतना एक्शन वाला रोमांटिक फिल्म आजु ले नइखे बनल. मनोज तिवारी अभिनीत “मर्द नं॰ वन” अगिला १८ फरवरी के बिहार आ झारखण्ड में रिलीज होखे जा रहल बा. फिल्म में मनोज तिवारी के साथ दे रहल बाड़ी दक्खिन के धड़कन अभिनेत्री सायरा बानो. फिल्म के निर्माण आ निर्देशन मशहूर सुब्बाराव कइले बाड़न. Manoj Tiwari has done Rajnikant style action in the film and each and every action is likeaMard No. 1. एह फिल्म में मनोज तिवारी रजनीकांत स्टाइल के एक्शन सीन कइले बाड़न जवना के दक्खिन के विशेषज्ञ तकनीशियनन का देख रेख में फिल्मावल गइल बा. एह फिल्म के गाना त पहिलहीं से धूम मचवले बाड़न सँ. महुआ टीवी के सुर संग्राम आ डांस संग्राम में एह गानन के अकसरहां प्रतिभागी पेश करत रहले. “मर्द नं॰ वन” में एगो मनोज अउरी बाड़न, भोजपुरी सिनेमा के हास्य सम्राट मनोज टाइगर. तय बा कि ई फिल्म भोजपुरी सिनेमा का परदा पर जलजला ले आई.


घर जाते. तिरंगा बिल्ली का\nप्यारी पालतू जानवर. तिरंगा बिल्ली के बच्चे. सौंदर्य - वॉलपेपर आकार 1024x600 1024 x 600 1024*600.\nसबसे लोकप्रिय बिल्ली नस्लों - शराबी अजीब बिल्ली के बच्चे. सबसे लोकप्रिय बिल्ली नस्लों में से एक. जुनून.\nगुलदाउदी पानी लिली मुक्त पृष्ठभूमि वॉलपेपर\nसुझाव: अपने मॉनिटर की स्क्रीन संकल्प इस तस्वीर के लिए आयाम हैं: 1024 x 1024 1024 x 600 1024 x 768 1080 x 960 1152 x 864 1200 x 1024 1280 x 1024 1280 x 720 1280 x 768 1280 x 800 1280 x 854 1280 x 960 1334 x 750 1360 x 768 1366 x 768 1440 x 1280 1440 x 900 1600 x 1200 1600 x 900 1680 x 1050 1920 x 1080 1920 x 1200 2048 x 1536 2048 x 2048 2160 x 1920 2880 x 2560 600 x 800 640 x 480 720 x 720 800 x 1003 800 x 480 800 x 600 800 x 853 960 x 544 960 x 640 960 x 800 960 x 854 टैग: पालतू जानवर · cutest बिल्ली नस्लों · तिरंगा बिल्ली के बच्चे · maine coon · नस्ल · शराबी बिल्ली का बच्चा पृष्ठभूमि · बिल्ली की देखभाल · अंगीकरण · सबसे स्नेही बिल्ली नस्लों · तिरंगा बिल्लियों · बिल्ली के बच्चे की नस्लों · तिरंगा बिल्ली · वंडरफुल · मेरे दिल का संगीत · तिरंगा बिल्ली के बच्चे · शराबी बिल्ली पृष्ठभूमि · बिल्ली पशु · हर्षित · तस्वीरें · 1024 x 600 · 1024*600 · 1024x600 · वॉलपेपर · 1024-600 · 1024 * 600 · 1024 - 600 · 1024/600


माथ भूमिका में रानी चटर्जी – Anjoria\nमाथ भूमिका में रानी चटर्जी\nJuly 19, 2014 Editor फिल्म, मनोरंजन 0\nनील कमल फिल्म एंटरटेनमेंट के बैनर वाली फिलिम ‘हमके दारु नाही मेहरारू चाही’ के मेहरारू रानी चटर्जी मेहरारू बाड़ी. रानी चटर्जी के हर तरह के रूप में देखल जा चुकल बा. कबो पुलिस इंस्पेक्टर, कबो रानी, कबो इच्छाधारी नागिन, त कबो महतारी. अगर रानी के हर रूप के चरचा करे लागीं त पन्ना प पन्ना भर जाई आ कहानी खतम ना होखी.\nत अब फिलिम ‘हमके दारु नाही मेहरारू चाही’ के मेहरारू बनल रानी आजु के समाज में औरतन के दशा दुर्दशा देखइहें. एकर शूटिंग जल्दिए शुरू होखे वाला बा.\n‘भईल तोहरा से प्यार …’ में भारतीय नारी के किरदार में गुंजन पन्त\nईद पर संजय भाईजान


गोरखपुर के दुलहिन जलवा देखवली भोजपुरी सिनेमा में – Anjoria\nगोरखपुर के दुलहिन जलवा देखवली भोजपुरी सिनेमा में\nगुजरात का कच्छ में जनमल आ गुजरात के बहू, कमाल के अदाकारा, सात भाषा के जानकार काजल निषाद आजुकाल्हु अभिनय का मैदान में आपन जलवा देखा रहल बाड़ी.\nधारावाहिकन से आपन कैरियर शुरु करे वाली काजल निषाद गुजराती, भोजपुरी, मराठी, उर्दू, तेलुगू समेत सात गो भाषा में बोले बतियावेली, बीआर चोपड़ा के धारावाहिक आप बीती से शुरु भइला का बाद काजल नकाब, जब लव हुआ, सारथी, ऐसा देश है मेरा समेत दू दर्जन हिन्दी, मराठी, आ गुजराती धारावाहिकन में काम कर चुकल बाड़ी.\nभोजपुरी धारावाहिकन में काजल मेंहदी तोहरे नाम की, डोली सजा के रखिए समेत महुआ टीवी पर कई धारावाहिकन में काम कर चुकल बाड़ी. भोजपुरी सिनेमा के उनकर फिल्म हई सँ हनुमना भक्त हवलदार, बिहारी माफिया, दिल तोहरे प्यार में पागल हो गइल, शादी ब्याह, सेज तइयार सजनिया फरार, दूसर बियाह वगैरह में काम कर चुकल बाड़ी. गुजराती सिनेमो में ऊ सक्रिय बाड़ी.\nशौकिया तौर पर साहित्य लेखन के काम करे वाली काजल निषाद के सपना बा कि ऊ एगो सशक्त अभीनेत्री का रुप में आपन पहचान बनवास जेकरा के लोग लमहर दिन ले याद रखो.\nPrevious Post: Ravi Kishan now as Film Producer\nNext Post: जरल सपना के मिलल नया जिनिगी


देर रात तक भरत शर्मा के गीतन पर झूमत रहे लोग - JaiBhojpuri.com\nPosted by Admin on December 8, 2010 at 10:30am\nजीरादेई (सिवान)। स्थानीय महेन्द्र इंटर कॉलेज में भरत शर्मा अउर अराधना सिंह के जलवा कुछ अइसन रहे कि देर रात ले लोग उनका गीतन पर झूमत रहे। भोजपुरिया स्वाभिमान सम्मेलन के आखिरी सत्र के शुरुआत करीब साढे छह बजे मधुबाला शर्मा द्वारा प्रस्तुत “सुंदर सुभूमि भइया, भारत के देशवा से...“ से भइल, अउर ओकरा बाद मंच पर भोजपुरी सम्राट भरत शर्मा अउर अराधना सिंह के बोलावल गइल। भरत शर्मा अपना कार्यक्रम के शुरुआत एगो भक्ति गीत से कइलन। ओकरा बाद जइसहीं भरत शर्मा शुरु कइलन “दिल्ली, बंबई, कलकत्ता, चाहें रहिह मसूरी में, पढिह-लिखिह कवनो भाषा, बतिअइह भोजपुरी में...” त हजारों लोग खडा होके नाचे लागल। एक ओर जहाँ कुछ लोग भोजपुरी में अश्लीलता के ही सफलता के पैमाना मान लेले बा, वइसन माहौल में भरत शर्मा के जादू लोगन के बदलत मिजाज के संकेत नियन रहे। ओकरा बाद, त एक के बाद एक शानदार गीतन से लइका से लेके पुरनिया ले, हर आदमी के भरत शर्मा झूमे पर विवश कइ देहलन।भरत शर्मा का संगे-संगे प्रसिद्ध भोजपुरी लोकगायिका अराधना सिंह भी आइल रहली, अउर उनकर गीत – “चमके हमरो गांव नगरिया, जइसे सूरज चाँद हो... ई भोजपुरिया माटी हउवे, देशवा के शान हो...“ लोगन के थिरके खातिर मजबूर कइ दिहलस। गीत के एक-एक शब्द पर लोग उत्साह से ताली बजावत रहे, अउर नाचत रहे। कार्यक्रम के दौरान सुरक्षा व्यवस्था देख रहल सिपाही लोगन के देख के अराधना अपना अगिला गीत ओही लोगन के समर्पित कइली, जवन कि सिपाही सईंया के बोला रहल एगो बिरहिन के दर्द पर आधारित रहे। देह के कंपकंपा देवे वाला ठंड के बीच लोगन के उत्साह एतना रहे कि एक बेर गीतन के फइरमाइश आये लागल, त समय कइसे बीतल, केहु के पता ना चलल। अंत में जब “अंगना दुआर, महल अटरिया, तोरा बिना नीक नाहीं लागे ले संवरिया..” के बाद भरत शर्मा के कार्यक्रम समाप्ति के उदघोषणा भइल, तब घडी में रात के एक बजे वाला रहे। जीरादेई के लोगन खातिर ई एगो खास अवसर रहे, अउर कार्यक्रम के अंत में सब केहु मंच के करीब आके भरत\nशर्मा के विदा कइल।कार्यक्रम के बाद एगो बुढ आदमी मैदान के एक कोना में अकेले बइठल रहलन, पूछला पर पता चलल कि ऊ भरत शर्मा के बहुत बडहन फैन हवन, अउर खाली एही कार्यक्रम के देखे खातिर अकेले छपरा से आ गइल रहलन। बाद में आयोजक लोग उनका ठहरे व भोजन के व्यवस्था कइल। भरत शर्मा अउर अन्य कालाकारन के लवटला के साथ कार्यक्रम त खैर ओह दिने खतम हो गइल, लेकिन एकर याद जीरादेई अउर सिवान के लोगन के जेहन में काफी लमहर समय तक बनल रही। Views: 27\nComment by FAIYAZ AHMAD [RINKU] on December 8, 2010 at 10:50am एडमिन जी जय भोजपुरी,\nरौवा एक दम सही कहनी ,प्रोग्राम ता ख़तम हो गईल लेकिन एकर खुमार आभी तक सिवान और जीरादेई के जनता के मन से उतरल नईखे | Comment by mrs. saroj on December 8, 2010 at 12:37pm जय हो .........न पहुँच पावला के अभी और अफ़सोस हो रहल बा .........देख सुन के ,..बाकि ख़ुशी भी बहुत बा..बहुत बहुत बधाई सभे के\nजैभोज्पुरी Comment by Sudhir Kumar on December 8, 2010 at 12:37pm एगो बात शेयर कइल चाहेब... जब प्रोग्राम के अगिला दिने हमनी का जीरादेई से निकलत रहनी जा, तब कुछ स्थानीय लोगन से बात भइल, अउर ऊ लोग कहल कि "एह कार्यक्रम द्वारा जीरादेई में एगो अइसन लकीर खींच दिहल गइल बा, जेकरा के भुलावल केहु खातिर आसान नइखे। अउर अगर दोसर केहु एह तरह के कार्यक्रम के बारे में सोचता, त ओकरा खातिर भी शायद आसान ना होई एह लकीर से बडहन लकीर खींचल..."\nवइसे भरत भइया अउर अराधना सिंह के जलवा लाजबाब रहे। प्रोग्राम के बीच में त समय के तनिको अंदाजा ना लागल, अउर जब घडी देखनी त रात के साढे बारह बजत रहे... लेकिन भीड के उत्साह देख के कार्यक्रम खतम कराये के मन ना करत रहे। वइसे भरत भइया भी हर केहु के फरमाइश के पूरा कइनी, आ हर गाना गवनी, जवन लोग चाहत रहे... Comment by mrs. saroj on December 8, 2010 at 12:38pm jai ho .......:) Comment by suman pathak on December 8, 2010 at 4:52pm sudhir ji ka kahi...etna badhiya chiz humni k miss kar deni ja....\nraua k badhai deb baar baar.....aur bharat sharma ji k yogdaan khatir unka k dhaywad..unka aa gaila se char nahi 10 chand laag gail humni k karykram me.. Comment by sanjay kumar singh on December 8, 2010 at 7:08pm के कहत बा कि नीमन भोजपुरी संगीत सुनेवाला केहू नइखे ? के कहत बा कि भोजपुरी संगीत के लगे शास्त्रीय भण्डार नइखे ? के कहत बा कि भोजपुरी लोक संगीत के विलुप्त होखे से रोकेवाला केहू गायक सामने नइखे आवत ? अगर केहू कहत होखे त हम कहब कि आव जीरादेई आ सुन भरत भैया के गीत ,तोहार भ्रम दूर हो जाई |\nजय भोजपुरी Comment by T.P.SHUKLA on December 8, 2010 at 8:15pm hum ta ihe kahab ki bhojpuri bhasha ke log se ki aapas me miljul ke 1sath kadam me kadam mila ke calal jao aur hum o sab bhai ke sat sat namaskar karem je bhojpuri ke nam aage badahawat ba. Comment by sanjay panday on December 9, 2010 at 5:19pm edmin ji parnamajai bhojpuri |\nham bhi bharat ji bahut bada fain bani lekin ka kari\njiradei sammelan miss ho gail |\njai bhojpuri par sara foto dekh ke man khush ho gail ba |\nsanjay pandey Comment by नबीन भोजपुरिया ( NB ) on December 9, 2010 at 9:04pm एडमिन जी प्रणाम आ जय भोजपुरी\nके कहत बा कि नीमन भोजपुरी संगीत सुनेवाला केहू नइखे ? के कहत बा कि भोजपुरी संगीत के लगे शास्त्रीय भण्डार नइखे ? के कहत बा कि भोजपुरी लोक संगीत के विलुप्त होखे से रोकेवाला केहू गायक सामने नइखे आवत ? अगर केहू कहत होखे त हम कहब कि आव जीरादेई आ सुन भरत भैया के गीत ,तोहार भ्रम दूर हो जाई |\nसंजय भाई के बात से हम पुरी तरह से सहमत बानी आ बाकी हम त बउरा गईल रहनी आ एह बात के केहु फोटो देख के जानि सकेला । हमार देहि गवाह बा एह बात के बाकी हम का कही ...\nजय भोजपुरी जिया भोजपुरी Comment by Brij Kishor Tiwari on December 9, 2010 at 9:45pm एडमिन जी प्रणाम आ जय भोजपुरी\nअंगना दुवार सगरी ....महल अटरिया\nतोरा बिना नीक नाही लागे रे सावरिया\nसब गीतन पर त लोग झूमते रहे ...................\nलेकिन इ गीत त गर्दा कई दिहल Comment


स्वाइप 9x Price in India, Full Specs - 1st June 2020 | Digit\nउत्पाद के नाम : Swipe 9x\nस्वाइप 9x Smartphone 4.7 -इंच स्क्रीन TFT LCD Capacitive touchscreen के साथ आवेला, जौना के रेज़ल्यूशन 480 x 854 पिक्सल तथा पिक्सल घनत्व 208 पर इंच बा | फोन 1 Ghz Dual कोर प्रोसेसर से संचालित बा और एकर रैम 512 MB बा. स्वाइप 9x Android 4.0.4 ओएस पे काम करेला.\nस्वाइप 9x Smartphone April 2013 मे लॉंच भईल रहे|\nस्वाइप 9x मे कनेक्टिविटी के तरीका बा : ,GPS,HotSpot,\nस्वाइप 9x के कैमरा मे ,,Video Recording लोड बा|\nस्वाइप Konnect पावर


जलगांव अउऱ सांगली, 03 अगस्त (वार्ता) जलगांव नगर निगम खातिर भइल चुनाव में कांग्रेस आ राकांपा के सूपड़ा साफ करत भाजपा 75 सीज में से 57 सीट जीत लिहलसि. एहिजा...\nमुंबई 03 अगस्त (वार्ता). रिलायंस जियो अउर भारतीय स्टेट बैंक अपना ग्राहकन के अगिला दौर के खास डिजिटल बैंकिंग, भुगतान आ वाणिज्यिक सेवा मुहैया...\nश्रीनगर, 03 अगस्त (वार्ता). उत्तर कश्मीर में बारामूला जिला के सोपोर में आजु जुम्मा का दिने सुरक्षा बल आ आतंकवादियन का बीचे चलत मुठभेड़ में दू गो...\nइस्लामाबाद 26 जुलाई (वार्ता). ‘नया पाकिस्तान’ के नारा लगा के आम चुनाव लड़े वाला पाकिस्तान तहरीक-ए- इंसाफ (पीटीआई) के अध्यक्ष इमरान खान के माथ पर...\nमुंबई 26 जुलाई (वार्ता). अर्थव्यस्था का बारे में निवेशकन में बनल सकारात्मक धारणा का चलते बैंकिंग, वित्त आ पावर समूह में भइल लिवाली का दम पर सेंसेक्स...\nनयी दिल्ली 26 जुलाई (वार्ता). आकलन साल, Assessment Year, 2018-19 खातिर आयकर रिटर्न भरे के आखिरी तारीख वित्त मंत्रालय एक महीना बढ़ाके 31 अगस्त 2018 क दिहलसि. केन्द्रीय प्रत्यक्ष...


सरकार के योजना कागज तक | Khabar Lahariya (खबर लहरिया)\nखबर लहरिया » सरकार के योजना कागज तक\nद्वारा लिखित खबर लहरिया March 21, 2013 22 बार देखा गया\nसरकार बच्चन के कुपोषण से बचावे खातिर आउर देश के गरीबी कम करे खातिर कई तरे के योजना चलइले हव। जइसे आंगनवाड़ी चलाके आउर स्कूलन मे दोपहर के खाना बनवाके। आउर गांव वालन के कोटा के दुकान खुलवा के गरीबन के अनाज वितरण करवावत हव। सरकार के इ सब योजना केतना असर करत हव। काहे से कि ज्यादातर स्कूलन में खाना अइसन बनअला कि खाये लायक नाहीं रहत। बल्कि अइसन रहअला कि लइकन फेंक दीहन या भइसी के नादी में डाल दीहन। जब स्कूलन में बढि़या खाना नाहीं बनत या आंगनवाड़ी में अच्छा पोषाहार नाहीं मिलत तो सरकार के इ योजना के पीछे करोड़ो रूपइया खर्चा कइले से का फायदा हव ? अगर सरकार सच मे इ सब योजना के सफल बनावे चाहत हव तो काहे समय समय पे इ योजना के जांच नाहीं करवावत? एतना सब कुछ होले के बावजूद भी इ देखल गयल हव कि लोगन के कूड़ा मे से उठा के खाये के पड़त हव। आखिर का सरकार के योजना एतना सफल हो गयल हव कि लोग के कूड़ा में से उठा के खाना खाये के पड़त हव? का इ सब योजना के लाभ लोगन तक पहुच पावत हव।\nबनारस शहर के आबादी लगभग तीस लाख हव जवने में से ज्यादातर लोग के खाना खातिर इधर उधर भट के पड़ अला। बहुत लोग अइसन भी हव जेके कई कई दिन भूखे बितावे के पड़अला। आखिर इ सब के पीछे का कारन हव आउर केकर जवाबदेही हव ? कब तक देश मे खाना खातिर हाहाकर मचल रही? सरकार हरदम खाद्य सुरक्षा खातिर नया नया घोषणा करत हव। लेकिन इ सब योजना के ठोस काहे नाहीं बनावत हव?


बिहार-यू॰पी॰ में आलोक कुमार के ‘गंगा जमुना सरस्वती’ ऐतिहासिक ओपनिंग लिहलसि – Anjoria\nबिहार-यू॰पी॰ में आलोक कुमार के ‘गंगा जमुना सरस्वती’ ऐतिहासिक ओपनिंग लिहलसि\nसिनेमा भोजपुरी के सबले बड़हन फिलिम ‘गंगा जमुना सरस्वती’ होली का मौका पर बिहार-यू॰पी॰ में ऐतिहासिक ओपनिंग लेत शुरू भइल. एह फिलिम के बिहार के पचास आ यूपी के बीस गो सिनेमाघर में ऐतिहासिक ओपनिंग मिलल. बिहार के मोतिहारी, हाजीपुर, छपरा, घोडासहन, आरा, सुगौली, बक्सर, सीतामढ़ी समेत दू दर्जन जगहन पर एकरा रिकार्ड ओपनिंग मिलल. यू॰पी॰ के गोरखपुर आ बिहार के हाजीपुर में पहिला बेर कवनो भोजपुरी फिलिम दू गो सिनेमाघर में एके साथ लागल.\nसंयोगिता फिल्मस् के बैनर तले आलोक कुमार के बनावल आ हैरी फर्नांडिज के निर्देशत एह फिलिम में पहिला हाली सिनेमा भोजपुरी के तीन गो सुपर स्टार, मनोज तिवारी ‘मृदुल’, रवि किशन आ दिनेशलाल यादव ‘निरहुआ’, एक साथे आइल बाड़ें. एहमें रिंकू घोष, रानी चटर्जी, पाखी हेगडे आ हिनू वर्मा के भूमिको दमदार बा.\nदर्शक एकरा के बहुते पसंद करत बाड़ें आ औरतन के भारी भीड़ देखे उमड़त बा. एक हफ्ता पहिले जब ई मुंबई में रिलीज भइल त ओहिजो रिकार्ड बिजनेस कइलसि आ नवरंग (अंधेरी) समेत दर्जनभर सिनेमाघर में कलेक्शन के नया रिकार्ड बन गइल. एह फिलिम के सफलता से सिनेमा भोजपुरी दुनिया में खुशी के माहौल बा.\nभोजपुरी आ छत्तीसगढ़ी फिलिमन के शूटिंग में व्यस्त बाड़ी पूजा सिंह


खबर एक नजर में (5 जुलाई 2011) – टटका खबर\nनियोजन मेला में सपना साकार\nकाल्हु छपरा हवाई अड्डा मैदान पर लगावल नियोजन मेला में पचीस गो कंपनियन के स्टाल पर बेरोजगारन के भीड़ जुटल. भीड़ में लड़िकिअनो के संख्या बहुते रहल. कुछ कंपनी पहिले आओ पहिले पाओ का आधार पर आपन बहाली के लक्ष्य पूरा कर लिहली सँ जवना चलते कुछ लोग एह मौका के फायदा ना उठा पावल. तकनीकि प्रशिक्षण वाला लोगन खातिर कवनो बहाली ना लउकल. सगरी बहाली या त सिक्यूरिटी वालन के रहे या मार्केटिंग वालन के. एह मेला में करीब पाँच से सात हजार लोग जुटल रहे. मेला तक चहुँपे वाला रास्ता पर पानी लागल रहला का चलते अभ्यर्थियन के परेशानिओ झेले के पड़ल. मेला के उद्घाटन श्रम मंत्री जनार्दन सिंह सिग्रीवाल कइले. मेला में एक हजार आठ सौ लोग के नौकरी दिहल गइल.\nबखरी के पीपा पुल टूट गइल\nदाहा नदी में पानी बढ़ गइला का चलते सीवान जिला के सिसवन थाना के बखरी गाँव में बनावल पीपा पूल काल्हु टूट गइल. पीपा के रखरखाव ठीक से ना होखे का चलते पीपा में पानी घुसे लागल रहे आ पीपा पानी में डूब गइली सँ. एह पुल के टूटला से अगल बगल के कई गाँवन के संपर्क जिला आ प्रखण्ड मुख्यालय से टूट गइल बा.\nगुरु ग्रंथ साहिब के पुरान प्रति हनुमान मंदिर में\nगोपालगंज थाना के भोरे में हुस्सेपुर बाजार के हनुमान मंदिर में पुजारी का लगे करीब पौने दू सौ साल पुरान गुरु ग्रन्थसाहिब के प्रति बा. ई जानकारी मिलला का बाद पंजाब से सेवादारन के एगो दल आइल रहे कि ऊ ग्रंथ दे दिहल जाव. बाकिर पुजारी तइयार ना भइले आ स्थानीय लोग के विरोध का चलते सेवादार लोग वापिस लवटि गइल. जात जात ऊ लोग पुजारी के वस्त्र आ गुरुनानक देव के तस्वीर दे के कहल लोग कि ग्रंथ के पूरा सम्मान का साथे राखल जाव. हो सकेला कि एह खबर के चरचा में अइला का बाद सिख धर्मावलम्बी ओहिजा दर्शन करे आवे लागसु. एहइलाका में केहू सिख ना रहेला.\nमुंडा के घमंड तूड़ दिहलसि जनता\nझारखंड में ओहिजा के मुख्यमंत्री अर्जुन मुण्डा के लोकसभा सीट खाली कइला पर भइल उप चुनाव में भाजपा के उम्मीदवार हार गइले. राज्य में गठबन्धन सरकार होखला का बावजूद हर पार्टी अलग अलग चुनाव लड़ले रहे आ मुख्यमंत्री अति विश्वास में रहले कि ऊ सीट त जीतिये लिहल जाई. अब एह परिणाम से भाजपा के झटका लागल बा. झारखंड विकास मोर्चा के डा॰ अजय कुमार भाजपा के डा॰ दिनेशानन्द गोस्वामी के एक लाख तिरपन हजार वोट से हरा दिहले बाड़े.\nभाजपा आजुकाल्हु अपने लोग से परेशान बिया. कर्नाटक में येदियुरप्पा का चलते, महाराष्ट्र में गोपीनाथ मुण्डे का चलते, त उत्तराखंड में भंडूरी का चलते. पूर्वमुख्यमंत्री भुवनचंद्र खंडूरी अब राज्य में भाजपा आ कांग्रेस का खिलाफ तिसरका मोर्चा बनावे के बात कहि के भाजपा नेतृत्व के नींद उड़ा दिहले बाड़न. राज्य के भाजपा प्रभारी राजनाथ सिंह के जिम्मेदारी दिहल गइल बा ओहिजा के मसला सझूरावे के.\nकेन्द्र सरकार के टालमटोल देखत सुप्रीम कोर्ट विशेष जाँच दल बनावे के आदेश दिहलसि\nकरिया धन पर केन्द्र सरकार के टालमटोल देखत सुप्रीम कोर्ट काल्हु पूर्व न्यायमूर्ति बी पी जीवन रेड्डी के एह जाँच पर नजर राखे वाली विशेष जाँच दल के मुखिया के जिम्मेदारी सँउपले बिया. न्यायमूर्ति एमबी शाह एकर वाइस चेयरमैन बनावल गइल बाड़न. केन्द्र सरकार विशेष दल बनावे का विरोध में रहल एकरा बावजूद विशेष जाँच दल बना के सरकार के कटघरा में खड़ा कर दिहले बिया अदालत.\nतेलंगाना के मसला फेर लहोक मरले बा\nआंध्र प्रदेश से अलग करि के तेलंगाना राज्य बनावे के मसला एक बेर फेर लहोक मारल शुरु कर दिहले बा. काल्हु कांग्रेस के तेलंगाना इलाका के सांसद आपन इस्तीफा लोकसभा स्पीकर मीरा कुमार के संउप दिहले. कांग्रेस के कहना बा कि एह संवेदनशील मुद्दा पर अतना हड़बड़ी मचावल ठीक बात नइखे. सरकार मसला पर विचार कर रहल बिया आ ओकरा के समय देबे के चाहीं. उन्नासी गो विधायको इस्तीफा दे दिहले बाड़न, भाजपा अलग तेलंगाना राज्य बनावे के समर्थन में बिया आ माँग कइले बिया कि मानसून सत्र में एह खातिर विधेयक ले आइल जाव. कांग्रेस खातिर ई उगिलत आन्हर घोंटत कोढ़ी वाली कैच ट्वेंटी टू वाली हालत बा.\nगुण्डा का साथ गुण्डई करे का आरोप में दू गो पुलिसकर्मी निलम्बित\nकाल्हु पटना के मौर्या लोक में नशा में धुत एगो गुण्डा लड़िकी औरतन का साथे बदसलूकी भरल छेड़ छाड़ करत रहे आ विरोध करे वालन के पिटाई. ओकर उत्पात देख के चहुँपल पुलिस के जवान ओकरा के पकड़ल चहले त ऊ जिद्द पर आ के एने से ओने पटाये लागल. मजबूरन सिपाही ओकरा के आम लोग का सहयोग से पकड़ के रस्सी से बान्ह के घसीटत कोतवाली में ले अइलन. थानो में ओकर उत्पात जारी रहल. बेर बेर इहे धमकावे कि ओकरा के पकड़ल महँगा पड़ी सिपाहियन खातिर आ उहे भइल जब एसएसपी आलोक कुमार थाना प्रभारी वेदव्यास सिंह आ सिपाही वाल्मीकि सिंह के निलम्बित कर दिहले. पकड़ाइल गुण्डा मनु कुमार एगो ठेकेदार विजय कुमार यादव के बेटा ह आ फ्रेजर रोड के ग्रैंड अपार्टमेंट में रहेला. मनु पर पहिलहू से कुछ आरोप बा. मनु के जेल भेज दिहल गइल बा.\n2 Responses “खबर एक नजर में (5 जुलाई 2011)”\nYe sab to thik ba lekin ! ! Latest news chapi sabhe ! ! Tola mhala ke Taki ballia, Gazipur, Mau, Gopal Ganj, Siwan, Baxar aadi ke log pardesh rahe waln ke sara news mil jau!!!\nDhanyabad ! !\nचाहत त हमहू बानी कि भोजपुरी इलाका के हर जिला जवार तक के खबर एहमें आ सके. बाकिर कई कारण से ऊ संभव नइखे हो पावत. सबले बड़ कारण आर्थिक बा जवना के कवनो समाधान नइखे. वालन्टियर लोग खोजलो पर नइखन भेटात.


बतकुच्चन २४ – Anjoria\nAug 24, 2011 बतकुच्चन\nका होई जब राउर टहलुआ रउरे के टहलावे लागे ? टहलुआ ऊ जे टहल करे, सेवा करे, राउर छोट मोट काम रउरा कहला पर कइल करे. टहलुआ के स्त्रीलिंग टहलनी होला. सेवा टहल करे खातिर जनता अपना सांसद विधायकन के चुनेले बाकिर चुनाते ऊ लोग चुने वालन के टरकावे लागेला, एने से ओने टहलावे लागेला. हालांकि टहलावे से बेसी सुभीता टहरावे शब्द में बा. कम से कम टहल से मतिभ्रम त ना कराई. बाकिर टहलल शब्द बहुते बेसी इस्तेमाल का चलते सही मानल जाये के चाहीं. एहिजा त टरकावे का मकसद से टहरावे के जिक्र भइल बा बाकिर जनता अतना आसानी से ना टरके. तबो ना जब टहलुआ के हरकत घाव बन के आत्मा में टभके लागे, आँखि से लोर बनि के टपके लागे. टपकल त आमो महुआ करेला जवना के बिने खातिर फजीरही से चुननिहार आपन झोरा दउरी लिहले ओकरा फेंड़ का नीचे टपाटप चुनत जाले हर टपकल महुआ भा आम के. शायद अइसहीं टपके लागेले नेता लोग चुनाव का बेरा. पुरनका पार्टी के पाकल आम महुआ जब जान जाले कि अब एह डाढ़ पर ढेर दिन के टिकान नइखे बाचल त ऊ टपके खातिर तइयार हो जाले आ टपकावे वाला लोग पता ना का सोच के ओकरा टपके के इन्तजारो ना करसु आ ओह टपकुआ के सोझे अपना झोरी में टपका लेले. झोरी में ढेर टपकल बिटोरा जाव त गाँव जवार में सनेस पसरि जाला कि फलनवा के अबकी चलती बुझात बा. आजुकाल्हु यूपी में एही तरह विधायक टपाटप टपकत बाड़े, केहू सपा का झोरी में केहू बसपा का झोरी में आ कांग्रेस भाजपा टुकुर टुकुर ताके में लागल बा कि शायद केहू ओनियो टपके. खैर बात चलल रहे टहलुआ से आ टघरत पता ना केने केने घूमि लिहलसि. कर्नाटक में भाजपा के मुख्यमंत्री पर जमीन घोटाला खनन घोटाला के आरोप लागल त उनुका त इस्तीफा दे देबे के पड़ल जबकि दिल्ली के मुख्यमंत्री घेरइली त कांग्रेस सोझे मुँह बिचुका दिहलसि कि शीला अइसन कवनो कसूर नइखी कइले कि उनुका के हटा दिहल जाव भा उनुका से इस्तीफा माँग लिहल जाव. अब विपक्ष कतनो टरटरात रहे, टेर लगावत रहे, कांग्रेस ओकर सुने वाला नइखे. इहे बड़का के निशानी ह कि कुकुर भूके हजार हाथी चले बाजार. लोग के कहला सुनला पर चलि के ओकरा रामराज्य त चलावे के नइखे जे बाद में पूरा दुनिया फेर ओकरे के दोषी ठहराई कि जब ऊ जानत रहले कि सीता बेकसूर बाड़ी त उनुका के जंगल में भेजले काहे ! जनता के कवन ठेकान !\nOne thought on “बतकुच्चन २४”\nइसी जनता की नब्‍ज जिसने समझी वह नेता.


‘साली बड़ी सतावेली’ में रवि-रानी के सुपरहिट जोड़ी – Anjoria\nसिनेमा भोजपुरी के सुपरस्टार रवि किशन आ स्टार अभिनेत्री रानी चटर्जी के सुपरहिट जोड़ी एक बेर फेर धमाल मचावे आवत बा. एहसे पहिले ई जोड़ी देवरा बड़ा सतावेला, आ ज्वालामंडी में धमाल मचा चुकल बिया. रवि-रानी के एह जोड़ी के अब निर्देशक दिलआवेज खान के फिलिम ‘साली बड़ी सतावेली’ में देखी लोग. एह में जीजा-साली का रूप में रवि-रानी के रोमांसो देखी लोग. एह लोग पर एक ले बढ़ के एक गाना आ सीन फिलिमावल गइल बा


सूरीनाम - विकिपीडिया\nनिर्देशांक: 4°N 56°W / 4°N 56°W / 4; -56\nसूरीनाम (अंगरेजी: Suriname; /-nɑːm/ भा /-nəm/) जेकर ऑफिशियल नाँव सूरीनाम रिपब्लिक बा, दक्खिन अमेरिका महादीप में, अटलांटिक किनारे पर एगो आजाद आ संप्रभु देस बा। सूरीनाम के उत्तरी सीमा अटलांटिक महासागर से, पूरुब ओर फ्रांस (फ्रेंच गयाना से) के साथे, दक्खिन में ब्राजील के साथे आ पच्छिम में गयाना के साथे बने ला। एकर कुल रकबा लगभग 165,000 वर्ग किलोमीटर (1.78×1012 वर्ग फीट), बा आ ई दक्खिन अमेरिका महादीप के सबसे छोट देस हवे।[note 1] सूरीनाम के जनसंख्या 558,368, जेह में से ज्यादातर आबादी उत्तरी किनारा पर आ सभसे बड़ शहर आ राजधानी पारामारिबो में रहे ले।\nदक्खिन अमेरिका में लोकेशन\n163,821 किमी2 (63,252 वर्ग मील) (90th)\n• July 2016 अनुमान\n• 2012 जनगणना\n2.9/किमी2 (7.5/वर्ग मील) (231st)\nसूरीनाम में बिबिध मूलनिवासी लोग रहत रहे जबकि सोलहवीं सदी में यूरोपीयन लोग इहाँ पहुँचल आ अंत में ई 17वीं-सदी में डच लोग के कब्जा में आइल। डच उपनिवेश के दौर में, इहाँ मुख्य रूप से प्लांटेशन के अर्थब्यवस्था रहे आ अफिरका आ भारत के दास लोग पर आधारित रहल। साल 1954 में, ई किंगडम ऑफ नीदरलैंड के हिस्सा के रूप में अस्थापित भइल। 25 नवंबर 1975 ई राजनीतिक रूप से आजाद भ गइल, हलाँकि, बहुत नजदीकी आर्थिक, डिप्लोमैटिक आ सासंकृतिक जुड़ाव अबहिन भी एकर नीदरलैंड के साथे बा।\nसांस्कृतिक रूप से सूरीनाम के कैरेबियन देस मानल जाला आ ई कैरेबियन कम्युनिटी (CARICOM) के हिस्सा भी बा। इहाँ के ऑफिशियल भाषा डच हवे जबकि सरनाम नाँव के अंगरेजी आधारित क्रियोल भाषा ब्यापक रूप से बोलचाल आ संपर्क खाती इस्तेमाल होखे ले। सरकारी, पढाई आ बिजनेस अउरी मीडिया इत्यादि में ऑफिशियल भाषा डच के इस्तेमाल होला सूरीनाम एकलौता अइसन देस बा जहां यूरोप से बहरें डच भाषा ब्यापक रूप से चलन में बा। उपनिवेशी शासन आ इतिहास के चलते सूरीनाम के जनसंख्या में नृजातीय बिबिधता बहुत बा आ इहाँ कई धार्मिक आ भाषाई समूह मिले लें। भोजपुरी आधारित बोली इहाँ सरनामी हिंदुस्तानी के नाँव से बोलल जाले।\n↑ Each of French Guiana and Falkland Islands, while less extensive and populous, are respectively an overseas department and region of France and an overseas territory of the United Kingdom.\n↑ 1.0 1.1 "World Population Prospects: The 2017 Revision". ESA.UN.org (custom data acquired via website). United Nations Department of Economic and Social Affairs, Population Division. पहुँचतिथी 10 September 2017.\n↑ उद्धरण खराबी:Invalid <ref> tag; no text was provided for refs named statistics-suriname1\n"https://bh.wikipedia.org/w/index.php?title=सूरीनाम&oldid=651801" से लिहल गइल\nLast edited on 21 फरवरी 2019, at 13:22\nएह पन्ना पर आखिरी बेर संपादन 21 फरवरी 2019 के 13:22 बजे भइल रहल।


टटका खबर, शनिचर, २४ अप्रैल – Anjoria\nटटका खबर, शनिचर, २४ अप्रैल\nApr 24, 2010 news in bhojpuri, टटका खबर\nबलिया में बैंक के दस लाख रुपया लूटल गइल\nएगो निजी वाहन से स्टेट बैंक आफ इण्डिया के बलिया मुख्य शाखा से रामगढ़ शाखा खातिर दस लाख रुपया ले के जात बोलेरो गाड़ी के दुबहड़ थाना का लगे लूट लिहल गइल. बैंक के गार्ड आ चपरासी के गोली मार के हत्या कर दिहल गइल. वाहन मालिक आ रामगढ़ शाखा के कैशियर गाड़ी से कूद के भगलें त कैशियरो के गोड़ में गोली लाग गइल. बोलेरो ओकर मालिके चलावत रहुवे जेकरा के पुलिस गिरफ्तार कर लिहले बिया. अकस्रहाँ बैंक निजी गाड़ी से रुपया भेजत रहेलें आ एकरा पहिलहूं कइ बेर अइसनका लूट के घटना हो चुकल बा. पिछला बेर जनवरी २००६ में स्टेटे बैंक के दस लाख रुपया लूट लिहल गइल रहे.\nआईपीएल तीन का दौरान पता लागल कि दू के मैच फिक्स रहे\nक्रिकेट का नाम पर चल रहल करिया कारोबार के परत दर परत उघड़ल जात बा. केन्द्र सरकार के एगो मंत्री के विदाई हो चुकल बा बाकिर दू गो बरियार मंत्री के नाम अइला का बाद केन्द्र सरकार सकपका गइल बिया आ मामिला के गहन जाँच करवावे के विपक्ष के माँग नइखे मान पावत. एही बीच पता चलल बा कि २७ गो खिलाड़ी मिल के आईपीएल दू के मैच फिक्स कर लिहले रहलें. एहू साल मैच फिक्सिंग के खबर हवा में पँवड़त बा. आईपीएल कांग्रेसी राज के एगो बड़हन कलंक का रुप में सामने आ रहल बा. अब एकरा के संजोग कहल जाव कि दुर्योग, हर बड़हन घोटाला का समय कांग्रेसे के सरकार रहेले.\nसमरथ के नहीं दोष गुसाईं\nसीबीआई के कमाल एही में मानल जा सकेला कि कबो कवनो बड़का राजनीतिज्ञ ओकरा जाल में ना फँस पावे. लालू बाँच गइले, मुलायम बाँच गइले आ अब मायावतिओ बाँच जइहें अइसनका अनेसा हो रहल बा. तीनो जने पर अपना जायज आमदनी से बेसी के संपत्ति होखे के आरोप लागल. सीबीआई जाँच कइलस. लालू मुलायम छूट गइलें बाकिर मायावती के मामिला अबहियों चालू बा. मायावती सुप्रीम कोर्ट में गोहार लगवली त सीबीआई कहलसि कि उनका आवेदन पर विचार कइल जा सकेला. मतलब अब उहो बेदाग बाँच जइहें.\nअबकी जी भर के बरखी बरसात\nमौसम विभअग आपन पूर्वानुमान जारी कइले बा कि एह साल देश भर में जम के बरखा बरखी. वइसे इहो बता दिहल जरुरी बा कि पिछलो साल मौसम विभाग बढ़िया बरखा होखे के अनुमान लगवले रहे जवना का बाद देश भर में भयंकर सूखा पड़ल रहे. अबकी अतने भर सावधानी बरतले बा विभाग कि ई नइखे बतवले कि कवना इलाका में बरखा के औसत का रही. एह साल ९३ फीसदी से १०३ फीसदी तक बरखा के अनुमान लगावल गइल बा. सौ फीसदी बरखा के मतलब भइल ८९ से॰मी॰\nअयोध्या के ढाँचा ढहावे में आईएसआईयो के हाथ रहुवे\nअयोध्या विंध्वंस का मामिला के सुनवाई का दौरान सरकारी गवाह आ वरिष्ठ आईपीएस अधिकारी अंजू गुप्ता कहली कि ढाँचा ढहावे में आईएसआईयो के भी कुछ तत्व शामिल हो जाये के अनेसा आईजी जोन का मीटिंग में जाहिर कइल गइल रहे. जिरह के दौरान अंजू गुप्ता मान लिहली कि सीबीसीआईडी उनकर बयान पढ़ के ना सुनवले रहुवे एहसे उनका नइखे मालूम कि कोर्ट मे् दिहल बयान आ ओह बयान में विसंगति काहे बा.\nबिहार भाजपा के कमान सीपीठाकुर का जिम्मे\nअश्विनी चौबे आ सुशील मोदी गुट का बीच चलत संग्राम के ठण्ढा करत बिहार प्रदेश भाजपा के अध्यक्ष डा॰सी॰पी॰ठाकुर के बना दिहल गइल जिनका नामपर दुनु गुट के कवनो खास आपत्ति ना रहे. ठाकुरो गडकरी का टीम में बढ़िया जगह ना मिलला से नाराज रहलें आ उनकरो संतुष्टि एह फैसला से हो गइल.\nमोकामा में भइल अग्निकांड में एके परिवार के पाँच जने के मौत\nमोकामा के मेकरा गाँव में नया टोला के एकबाल साह के घोनसार से उठल चिनगारी से देखते देखत आग लाग गइल आ अतना तेजी से पसरल कि दर्जनो घर स्वाहा हो गइली सँ. एह अग्निकाँड में एकबाल साह के पत्नी, दू गो पतोह, आ दु गो पोती के मौत हो गइल. एकबालो झँउस गइल बाड़े.\nवीर कुंवर सिंह के जयन्ती मनावल गइल\nकाल्हु बलिया, आरा, गया, पटना समेत कई जगहन पर बाबू वीर कुंवर सिंह के जयन्ती मनावल गइल जवना में बाबू वीर कुंवर सिंह के बगावत के श्रद्धा से याद कइल गइल. १८५७ के क्रान्ति के महानायक बाबू कुंवर सिहं बुढ़ापा का बावजूद अंगरेजन से जम के लोहा लिहले रहलें. जनमानस में आजुवो उनकर छवि कायम बा बाकि सत्ता प्रतिष्ठान उनका के कबहू सही सम्मान ना दिहलस.\nरेलवे में घपलाबाजी के मामिला सामने आइल\nबिहार का समस्तीपुर में रेलवे में हो रहल घोटाला के एगो झलक सामने आइल बा जवना में चलत रेलगाड़ी के कंप्यूटर सिस्टम में रद्द देखा के इन्टरनेट से आरक्षण करावे वाली एजेन्सियन के लाखों के नाजायज आमदनी करावल गइल. टिकट के पइसा ओह लोग के वापिस मिल गइल जबकि टिकट पर सफरो हो गइल. कहल जा रहल बा कि अइसनका घोटाला देश के दोसरो हिस्सा में हो रहल बा.\nमुख्यमंत्रियन समेत प्रमुख नेता लोग के फोन टेप करे के मामिला\nसंप्रग सरकार देश के मुख्यमंत्रियन समेत बड़का नेता लोग के फोन टेप करा रहल बिया एह बाबत खबर एगो पत्रिका में प्रकाशित भइल बा. एकरा बाद भाजपा नेता अहलूवालिया कहले बाड़े कि सरकार सोमार का दिने पूरा तइयारी का साथ आवे आ बतावे कि सही बात का बा. जिम्मेदार लोग के फोन टेप करावल बहुते खराब बात बा आ एकरा के बर्दाश्त ना कइल जा सके.\nटटका खबर, शुक, २३ अप्रैल\nटटका खबर, अतवार, २५ अप्रैल


टटका खबर – Page 218 – टटका खबर\nकुकुरन के चिन्हवा दिहलसि चन्द्रयान-2\nयोगी मंत्रीमंडल के पहिलका विस्तार\nमूस बिलार के खेल खतम, पीचि हिरासत में\nअइला के डर ना, परिकला के डर बा\nभागल नइखे, लुकाइल बा\nCategories Select Category TatkaKhabar (1,917) अपराध (574) उत्तर प्रदेश (1,686) खुला मंच (6) खेल (291) चुनाव (267) टटका खबर (159) देश-दुनिया (1,283) बिहार (1,586) भोजपुरी पट्टी (441) मनोरंजन (193) राजनीति (838) रोजी-रोजगार (100) विधानसभा (86) व्यापार (272) शिक्षा (210)\nविनोद पांडे के किरदार में खूब दर्शकों को खूब भा रहे विक्रांत सिंह राजपूत\nदेश दुनिया खेल व्यापार मनोरंजन के खबर\n(बुध,7दिसंबर) देश राज्य सरकार का पसंद के लोकायुक्त बहाल करे से कर्नाटक राज्यपाल के इंकार पर भाजपा नाराजगी जतवलसि. हिमाचल प्रदेश के एगो बौद्ध मठ से जनवरी में जब्त भइल सात करोड़ रुपिया के विदेशी मुद्रा का मामिला में दायर आरोप पत्र में तिब्बती धार्मिक प्रमुख आ 17वाँ करमापा उग्येन त्रिनले दोरजी के\n(सोमार,5दिसंबर) खगड़िया जिला के चौथम थाना इलाका में माली ग्राम पंचायत से उपचुनाव करा के लवटत एगो सहायक पुलिस निरीक्षक के उनुके पिस्तौल छीन के गोली मार दिहल गइल. औरंगाबाद जिला के टंडवा थाना इलाका में सोमार का रात नक्सलियन आ पुलिस का बीचे गोलीबारी भइल बा. बाकिर केहु के हताहत होखे के\n(सोमार,5दिसंबर) कांशीराम नगर जिला में आजु मंगल का दिने रोडवेज बस आ ट्रक का टक्कर में छव गो सवारियन के मौत हो गइल आ सतरह गो घवाहिल हो गइलें. महाराजगंज जिला में सशस्त्र सीमा बल अउर पुलिस मिल के एगो नेपाली तस्कर के करीब 10 लाख रुपिया के चरस का साथे गिरफ्तार कर\n(सोमार,5दिसंबर) देश भारत, जापान अउर अमेरिका का बीच तितरफा बातचीत 19 दिसम्बर के वाशिंगटन में होखे वाला बा जवना में एशिया प्रशांत इलाका के ढेरहन मुद्दन पर बातचीत होखी. विधानसभा में धान के बोरी लिहले चहुँपले एगो विधायक. एह चलते विधानसभा में नियुक्त तीन गो पुलिस अधिकारियन के मुअत्तल कर दिहल गइल. आंध्र\n(अतवार,4दिसंबर) पटना के सुपर 30 के गुरु आनंद कुमार के दुनिया के 20 गो माथ शिक्षकन का सूची में लंदन के प्रतिष्ठित पत्रिका ‘मोनोकल’ शामिल कइले बिया. पूर्वी चम्पारण आ औरंगाबाद जिलन में दू गो अलग अलग हमला में नक्सली उतपाती एगो कंपनी के दू गो मोबाइल टावरन का लगे जेनरेटर रूम आ\n(अतवार,4दिसंबर) प्रदेश विधान सभा के सगरी सीट लड़े के दावा करत अमर सिहं के लोकमंच के कहना बा कि ऊ 150 सीट पर खास जोर लगाई. मुलायम सिंह के बेटा प्रतीक यादव के काल्हु सैफई में भइल शादी में बहुते दिग्गज हस्ती लोग चहुंपल. काल्हु सोमार का दिने लखनऊ में भाजपा नेत्री उमा\n(अतवार,4दिसंबर) देश कश्मीर में निकाय चुनाव चाहत बाड़न पीडीपी के मुफ्ती मोहम्मद. कहलन कि उमर अब्दुल्ला राज्य में निकाय चुनाव ना करवा के लोकतंत्र खतम कइल चाहत बाड़न. तमिलनाडु के एगो मंत्री के कहना बा कि जयललिता पर झूठ दोस लगावे वाला स्टालिन के एकर सजाय भुगते पड़ सकेला काहे कि उनुका पर\n(शनिचर,3दिसंबर) मुजफ्फरपुर-मोतिहारी रेलखंड पर शुक के देर रात पिपरांहा हॉल्ट आ कांटी टीसनका बीच एगो सवारी गाड़ी में लूटपाट का साथे मारपीट कइल गइल. एहमें पाँच गो सवारी घवाहिल हो गइले. बिहार के अनेके पंचायत के खाली जगहन के भरे खातिर आजु राज्य के बहुते जिला में उपचुनाव करावल गइल. वोट के गिनिती\n(शनिचर,3दिसंबर) यूपी के शिक्षकन के अब मनमाफिक तबादला दिहल जाई. यूपी विधानसभा के 50 सीट पर आपन उम्मीदवार खड़ा करी कौमी एकता दल. कहलें अफजाल अंसारी. विधानसभा चुनाव में अब उम्मीदवार सोलह लाख रुपिया ले जायज तरीका से खरच कर सकीहें. पहिले ई सीमा दसे लाख रहल बाकिर महँगाई का चलते चुनाव आयोग\n(शनिचर,3दिसंबर) देश झारखण्ड में निर्दलीय सांसद इंदर सिंह नामधारी के काफिला पर नक्सली हमला में छह गो पुलिस वाले समेत 8 लोग के मौत हो गइल आ तीन जने घवाहिल हो गइलें. कश्मीर में नेशनल कांफ्रेस के नेता के गोली मार के घवाहिल कर दिहल गइल. भंवरी मामला में गिरफ्तार महिपाल मदेरणा के\n(शुक,2दिसंबर) मोतिहारी जेल में औचक छापा में 23 गो मोबाइल फोन बरामद भइल बा. विधानमंडल के शीतकालीन सत्र आजु से शुरू हो गइल. विधान सभा में अध्यक्ष उदय नारायण चौधरी बतवलें कि लोजपा विधायक प्रमोद कुमार सिंह आ नौशाद आलम जदयू में शामिल कर लिहल गइल बाड़े. आजु मंत्री हरि प्रसाद साह, मुख्यमंत्री\n(शुक,2दिसंबर)7दिसम्बर से फेर यूपी के दौरा पर अइहन राहुल गाँधी. कानपुर में शुक का दिने बी. टेक. के एगो छात्र के दोसर दू गो छात्र गोली मार के हत्या कर दिहले. पुलिस एकरा के प्रेम प्रसंग से जुड़ल बतावत बिया. केहु के गिरफ्तारी अबही नइखे भइल. बसपा सरकार के तीन गो\n(शुक,2दिसंबर) देश कश्मीर में बारूदी सुरंग में विस्फोट से एगो लड़िकी घवाहिल. अन्ना हजारे कहलन कि लोकपाल विधेयक से बाचे खातिर एफडीआई के बहाना बनवले बिया सरकार. कहलन कि राहुल का दखल का चलते लोकपाल विधेयक में बदलाव कर दिहल गइल. राहुल गाँधी के ई कहला पर कि एफडीआई कवनो मुद्दा नइखे, बसपा\n(बियफे, 1 दिसंबर) देश बियफे का दिने हंगामा का बीच शुरू भइल आंध्र विधानसभा के सत्र. खुदरा कारोबार में एफडीआई के अनुमति के फैसला पर गम्भीर राजनीतिक संकट में पड़ल कांग्रेस अपना सहयोगियन के पटावे में लागल बिया. मप्र विधानसभा में चउथको दिने अविश्वास प्रस्ताव पर चरचा जारी रहल. बीएसएफ बियफे का दिने छावला कैम्प\n(बियफे, 1 दिसंबर) मुख्यमंत्री नीतीश कुमार कहलन कि बिहार में खुदरा रिटेल में विदेशी निवेश के मंजूरी ना दिहल जाई. बिहार में भारत बंद के असर मिलल जुलल रहल. आजु खुदरा रिटेल में विदेशी निवेश के खिलाफ भारत बंद के गोहार सगरी विपक्ष लगवले रहुवे. पूर्वी चंपारण के विष्णुपुर गाँव से एगो नक्सली विजय प्रसाद\n(बियफे, 1 दिसंबर) इलाहाबाद उच्च न्यायालय फैसला दिहले बा कि स्थानीय निकायन के कार्यकाल ओकरा अध्यक्ष के शपथ दिअवला का दिन से गिनल जाई. एह बारे में एगो याचिका में कहल गइल रहे कि कार्यकाल पहिला बईठक का दिन से गिनल जाव. अदालत ओह याचिका के खारिज कर दिहलसि. राज्य सरकार सगरी विश्वविद्यालयन के निर्देश\n(बुध, 30 नवंबर) सोनपुर मेला में भईंसियन के फैशन परेड मनोज पाठक पटना, 29 नवंबर (आईएएनएस)|. अब ले रउरा फैशन परेड में मरदे भा मेहरारुवने के बिल्ली चाल चलत देखले सुनले होखब बाकिर अबकी बिहार का मशहूर सोनपुर मेला में सजल धजल भईंसियन के फैशल परेड दर्शकन के ताली जम के बिटोरसलि. एह फैशन परेड\n(बुध, 30 नवंबर) 65 लाख रुपिया के चंदा से बनल आजमगढ़ में ‘ज्ञान के पुल’ अबु जफर आजमगढ़ (उत्तर प्रदेश), 30 नवंबर (आईएएनएस)| आजमगढ़ जिला में एगो नदी पर गाँव के लोग अपने में चंदा बिटोर के एगो पुल बना लिहल जवना से गाँव के लड़िका बाहर कस्बा जा के बढ़िया पढ़ाई कर सकसु. आजमगढ़\n(बुध, 30 नवंबर) देश राष्ट्रपति के पुणे ले जाए वाला जहाज तकनीकी गड़बड़ी से 55 मिनट देरी से उड़ल. भाजपा अध्यक्ष बियफे का दिने सहारनपुर से ‘भाजपा लाओ देश बचाओ’ अभियान के शुरूआत करीहें. मणिपुर का राजधानी इम्फाल में संगाई महोत्सव का प्रवेश द्वार पर एगो बम फटला से एक आदमी के जान चल गइल.\n(मंगल, 29 नवंबर) सोमार का दिने बसपा के दलित पिछड़ा भाईचारा सम्मेलन संबोधित करत मुख्यमंत्री मायावती कहली कि राज्य में कबहियो चुनाव के एलान हो सकेला. कांग्रेस पार्टी के लोग हाथी के सपना देख डेराइल बा. राहुल गाँधी के विदेशी दोस्तन खातिर देश में खुदरा व्यापार में विदेशी निवेशकन के नेवतल जात बा जवना से\nटटका खबर | Giornalismo | Copyright ©2019 | Log in


का लिखीं, का छोड़त जाईं : बतंगड़ – 82 – Anjoria\nApril 23, 2018 Editor बतकुच्चन, सतमेझरा 0\nहर बेर जब बतंगड़ लिखे बइठिलें त मन में कवनो ना कवनो खाका बन चुकल रहेला आ बाति पर बाति निकलत जाले आ बतंगड़ई पूरा हो जाले. बाकिर पता ना काहे आजु मन बेचैन बा. कई बेर श्रीमती जी टोकबो करेली कि का रात दिन कंपूटरवा में मूड़ी घुसइले राखीलें. तनी बाहरो के दुनिया देखल करीं. आ हम उनुका के हर बेर समुझावत समुझावत हार जानीं कि एह कंपूटरवे से हम भर दिन दुनिया देखत रहीलें.\nआजु बूझाता कि यूरेका मोमेन्ट हमेशा हमरा सोझा रहल, पेड़ पर से सेव हमेशा नीचहीं गिरत रहल बाकिर जब न्यूटन का कपारे पर गिरल त उनुका एगो बड़हन सिद्धांत भेंटा गइल. अलग बाति बा कि ऊ त तीने गो नियम लिख के छोड़ि दिहलें आ हमरा मेडिकल कॉलैज में पहिला दिने एह सवाल के जवाब ढूंढ़े पड़ गइल कि न्यूटन के चउथका सिद्धान्त का ह ? हाथ जोड़े के पड़ि गइल कि माफ कइल जाव श्रीमान बाकिर हमरा न्यूटन के तीने गो सिद्धान्त याद बा. खैर, आगा जवन बीतल तवन बतवला के जरुरत ना होखे के चाहीं. हमनी का समय में रैगिंग पर ना त रोक रहुवे ना रैगिंग के बाद वाला भयानक रुप आइल रहे तब. कुछ हँसी ठिठोली, कुछ खिंचाई, कुछ उठा बइठकी में काम निपट जात रहुवे.\nबाति बहकि जाव एहसे पहिले फेरु श्रीमती जी पर लवटत बानी – जइसे उड़ी जहाज के पंछी पुनि जहाज पर आए. हमेशा सोचत रहीं कि मलकिनिया के मिजाज हमेशा घरे परिवार पर कइसे टिकल रहि जाला. बाकिर आजु यूरेका मोमेन्ट आइए गइल. राज पता चलि गइल. ऊ ना त अखबार पढ़ेली, ना टीवी देखेली. उनुका का मालूम कि तीन महीना पहिले घटल घटना अचके में अतना बड़ बना दीहल जाई कि लागी कि देश का सोझा त बस एके गो समस्या बा. टीवी का दुनिया में टाइमिंग हमेशा खास होला. जब जब लागेला कि बबुआ जी भा कवनो नेताजी फांस में अझूरा गइल बाड़ें त कवनो ना कवनो अइसन मसला खोज निकालल जाले कि सभकर धेयान बबुआ नेताजी पर से हटि जाव.\nकुछ दिन पहिले बबुआ नेताजी उपास पर बइठे के एलान कइलन. उपासे पूरा चार घंटा रहे के रहुवे उनुका. अब हिन्दुस्तान का इतिहास में अइसन घंटा उपवास देखे के ना मिलल रहुवे केहू के. अबहीं ले आमरण अनशन, बेमियादी अनशन, रिले अनशन, एक दिन के अनशन वगैरह होत आइल रहुवे बाकिर अब उपास में घंटा गिनल जाई आ हो सकेला कि आगा चला के कवनो अइसनो नेता आ जासु जे पूरा पाँच भा सात मिनट के उपास पर बइठसु. खैर बबुआ नेताजीओ ओह दिन पूरा दू घंटा तेइस मिनट उपासे बइठलन बाकिर ओह से पहिले उनुका चेला चाटियन के हकच के खाए वाला सीन वायरल हो चुकल रहुवे. बबुओ जी के ठूंसे में समय लागल होखी काहे कि उहो डेढ़ घंटा देरिए से बइठलन आपन घंटा उपास पर. स्वाभाविक रहुवे कि सोशल मीडिया लुहे लुहे कर उठी आ लुहेड़ा लुहे लुहे करियो दिहलन स.\nकुछे दिन बाद बड़को नेताजी अपना उपास रहे के एलान कर दिहलें. अब उनुका त आदत बा साल के दू गो नवराति में नव दिन उपासे गुजारे के बाकिर उनुको अपना चेला चाटियन के आदत पता रहुवे से उहो पूरा पाँच घंटा के उपवास करे के निर्देश दिहलें आ उनुका गोल के लोगो पाँच घंटा उपासे बइठबो कइल. आखिर पचावहूं के त समय चाहेला. आ आजु हमरा अइसन लर धरा गइल बा कि बाति खतम होखे पर आवते नइखे. मलिकाइन के नाम का ले लिहनी इहो मलिकाइन के लाइन ध लिहलसि. ऊ एक बेर शुरु हो जाली त पूरा पैंतालीस मिनट बाजेली. बाकिर रउरा सभे घबराईं जन. एहिजा संपादक जी हमरा के ओतना छू़ट ना देस.\nआजु बतगंड़ अधवे पर छोड़त बानी. काहें कि ना छोड़ब त टाइप सेटर एकरा के अतना छोट साइज में सेट कर दीहें कि पढ़इबे ना करी. से अब बाकी बात अगिला अतवार के.\nका छोड़त जाईं\nटाइम टाइम के बाति ह, अब टाइमिंगो गलत होखे लागल बा : बतंगड़ – 83


विधानसभा – टटका खबर\nजंगीपुर आ बिलारी विधानसभा सीट पर उपचुनाव के एलान\nउत्तर प्रदेश के दू गो सपा विधायकन के असमय मौत का चलते खाली पड़ल सीटन पर उपचुनाव के अधिसूचना आजु जारी हो गइल आ एकरा साथही गाजीपुर आ मुरादाबाद जिला में अचार संहिता लागू हो गइल बा. गाजीपुर के जंगीपुर विधानसभा सीट राज्य के पंचायतीराज मंत्री कैलाश यादव के निधन का चलते खाली पड़ल बा\nखबर भोजपुरी में (मंगल, 23 दिसंबर 2014)\nझारखण्ड आ जम्मू-कश्मीर विधानसभा चुनाव के वोट गिनती के रुझान बतावत बा कि झारखण्ड में त भाजपा के सरकार बन जाई बाकिर जम्मू-कश्मीर में त्रिशंकु वाला हाल हो जाई. चउतरफा लड़ाई में भाजपा आ पीडीपी आगे पीछे होत रहत बाड़े बाकिर नेशनल कांफ्रेंस आ कांग्रेस के वइसन हार नइखे मिलत जइसन एक्जिट पोल में बतावल


पीलू मोदी - विकिपीडिया\nपीलू मोदी (14 नवंबर 1926 – 29 जनवरी 1983) एक ठो भारतीय आर्किटेक्ट आ राजनेता रहलें आ स्वतंत्र पार्टी के संस्थापक सदस्य रहलें। संसद में चउथे आ पाँचवें लोक सभा चुनाव में जीत के सांसद के रूप में रहलें आ एकरे बाद 1978 से अपने निधन तक ले राज्य सभा के सांसद रहलें। पीलू मोदी के उनके व्यंग आ खुशमिजाज व्यक्तित्व के कारण याद कइल जाला।\nपीलू मोदी के जनम एक ठो पारसी परिवार में होमी मोदी के घरे भइल। उनके पढ़ाई दून स्कूल, देहरादून में भइल, आ आगे कैलिफोर्निया बिस्वबिद्यालय भइल जहाँ से ऊ आर्किटेक्चर बिसय में मास्टर डिग्री लिहलें। जुल्फिकार अली भुट्टो, जे बाद में पाकिस्तान के परधान मंत्री बनले, कॉलेज के जमाना में पीलू मोदी के दोस्त रहलें।\nराजनीति में मोदी, उदारवाद आ स्वतंत्रता के बिचारधारा के समर्थक रहलें। 1967 के लोक सभा चुनाव में गुजरात के गोधरा सीट से जीत के ऊ चउथी लोक सभा में सांसद बनलें। 1971 में ऊ दुबारा चुनल गइलेन आ मार्च 1977 ले लोक सभा में सांसद रहलें। इमरजेंसी के दौरान, मोदी के जेल में बंद कइल गइल रहल।\nएक साल के गैप के बाद 10 अप्रैल 1978 के मोदी राज्य सभा में सांसद के रूप में अइलें आ 1983 में अपना निधन तक ले इहाँ सांसद रहलें।\nमोदी के बियाह उनके एक ठो अमेरिकी मित्र, लेविन कोलगन मोदी, जे उनके कॉलेज में साथ रहली, के साथ भइल रहल। पीलू मोदी कॉलेज ऑफ आर्किटेक्चर, कटक, उड़ीसा, आ फिडे (FIDE) शतरंज प्रतियोगिता के नाँव उनके सम्मान में रखल गइल बा।\nपीलू मोदी के भाई रूसी मोदी टाटा आयरन एंड स्टील कंपनी के चेयरमैन रहल बाने।\nजुल्फी, माय फ्रेंड (1973)\nडेमोक्रेसी मीन्स ब्रेर्ड फ्रीडम (1979)\n↑ By TNN (2004-08-28). "Missing in Parliament A Sense Of Humour - The Economic Times" (English में). Articles.economictimes.indiatimes.com. पहुँचतिथी 2016-11-15.\n↑ "पीलू मोदी की 90वीं जयंती पर 'विवेचना' - BBC हिंदी". Bbc.com. 1970-01-01. पहुँचतिथी 2016-11-15.\n↑ रेहान फ़ज़ल बीबीसी हिंदी (1970-01-01). "जब पीलू ने कहा, 'I amaCIA Agent' - BBC हिंदी". Bbc.com. पहुँचतिथी 2016-11-15.\n↑ Srivastava, Sanjay (1998). Constructing Post-Colonial India: National Character and the Doon School. London: Routledge. प. 240. ISBN 0-203-98027-1.\n↑ "Seven Doscos in 15th Lok Sabha". The Indian Express. Dehradun. PTI. 31 मई 2009. पहुँचतिथी 29 November 2012.\n↑ Modi was arrested\n↑ Agarwal, Sudarshan (12 जनवरी 2006). "Humour in Parliament". The Tribune. पहुँचतिथी 29 November 2012.\nआइ॰एस॰एन॰टी॰: 0000 0000 6737 5406\n"https://bh.wikipedia.org/w/index.php?title=पीलू_मोदी&oldid=449290" से लिहल गइल\n4थी लोकसभा सदस्य\n5वीं लोकसभा सदस्य\n1926 में जनम\n1983 में निधन\nएह पन्ना पर आखिरी बेर संपादन9मई 2017 के 11:17 बजे भइल रहल।


भोला यादव के एलान 'दामाद चाही फ़ोकट में' – Anjoria\nभोला यादव के एलान 'दामाद चाही फ़ोकट में'\nसरल स्वाभाव, मीठ बोली, कड़ा मेहनत आ उम्दा अभिनय कलाकार के सफलता के मंज़िल ले चहुँपाइए देला आ एही कड़ी में शामिल भइल बाड़ें भोला यादव. ऊ कई एक गो फिलिमन में बेहतरीन किरदार में नज़र आवे वाला बाड़न. निर्माता रवि शर्मा अउर निर्देशक जगदीश शर्मा के फिल्म ‘एक बिहारी सौ पे भारी’ में घूसखोर इंस्पेक्टर, निर्माता राजेश सिंह आ पप्पू भाई के फिल्म ‘वर्दी वाला गुण्डा’ में डरपोक पंडित, ‘रानी चलल ससुराल’ में मुख्य खलनायक बन॥ बाड़ें. एकरे अलावे ऊ अउरियो कईगो फिलिमन में, जइसे कि ‘दिल दीवाना बिन सजना के माने ना’, ‘देवता’, ‘रखवाला’, ‘दिल ता पागल होला’, आ हिंदी फिल्म ‘हम हैं वन्डर बॉय’ में नज़र अइहें.\nबालकृष्ण सिंह निर्देशित फिल्म ‘दामाद चाही फ़ोकट में’ नायिका से बेइन्तहाँ प्यार करे वाला प्रेमी नायक ला अपना प्यार क कुर्बानी देके पागल प्रेमी बनल बाड़ें भोला यादव.\nगुंजन पन्त के 'धूम मचईले राजाजी' शुक से बिहार में


’हीरो’ चमका दिहलसि प्रवेशलाल यादव के – Anjoria\nभोजपुरी अभिनेता प्रवेशलाल यादव अपना हालिया रिलीज फिलिम ’हीरो’ से चमक गइल बाड़ें. बिहार आ युपी के 50 गो सिनेमाघरन में पिछला शुक के रिलीज भइल एह फिल्म के हर जगहा शानदार ओपनिंग मिलल बा आ दर्शकन के पूरा समर्थन भेटात बा. एह फिल्म में प्रवेश के शानदार अभिनय आ एक्शन स्टंटंस् के सभे तारीफ करत बा आ शुभी का साथ प्रवेश के केमिस्ट्रीओ नीक लागल बा दर्शकन के.\nनिरहुआ इंटरटेनमेंट प्रा.लि. प्रस्तुत एह फिल्म के निर्माता-निर्देशक जी. सुब्बाराव हउवें.


जमाना का साथे नांवो बदलत बा – Anjoria\nजमाना का साथे नांवो बदलत बा\nMar 18, 2013 भोजपुरी, लस्टम पस्टम\nबाबा लस्टमानंद आ रामचेला सड़क के जरिए बंगाल से अपना गाँवे लवटत रहे लोग. रस्ता में एक जगह लेंग्चा पंतुआ के दोकान रहे. ओहिजा लेंग्चा के नांव से न जाने कतना दोकान रहे. कवनो लेंग्चा महल, त कवनो लेंग्चा पैलेस, त कवनो लेंग्चा … ओहिजा के हालत देख के त ई बुझात रहे कि कवनो दिन ई जगह लेंग्चा टूरिस्ट पाइंट के नांव से मशहूर हो जाई. खाली लेंग्चे ना, झाझा स्टेशन से ट्रेन में चढ़ेवाला “खराब से खराब चाय” के एगो अलग रेला बा. कानपुर के ठग्गू के लड्डू त खैर सुपरफेमस बा अरसा से. अमिताभ भाई के बंटी और बबली फिलिम में त इज्जत से ई लड्डू लउकल.\nठग्गू फग्गू जइसन नांव सफल होला. ई त अच्छा खबर ह कि खराब, तनी सोचीं. अस्पताल वाला भाई लोग ई रूल फॉलो करे लागे त हो सकेला कि काल्हु कवनो अस्पताल कातिल अस्पताल, हत्यारा क्लीनिक लउक जाउ. स्कूल आपन नांव राखऽ सन शातिर विद्यालय, चालू स्कूल, तस्कर महाविद्यालय. हो सकेला कि कुछ माई बाप ई नांव पसंद करे, चालू, शातिर जमाना ह नया चाल के स्कूल चाहीं.\nएही तर्ज पर रेलगाड़ी सब के नांव हो सकेला. हो सकेला कि नांव हो जाय, मौत के पहिए, दौड़ती मौत, सीटी बजाते चुड़ैल टाइप. अभी कोलकाता शहर में मुर्दा ढोए वाला गाड़ी पर “स्वर्गीय वाहन” लिखल लउकल रहे. रामचेला कहले अभी एगो बस देखनी, कॉलेज के बस रहे आ बड़ा धीरे चले त लईका ओकर नांव ध देले रहले सन “पवन एक्सप्रेस”. बहुत पहिले एगो स्कूटर पर लिखल देखले रहनी, दहेज दानव. स्कूटरधारी के ऊ स्कूटर दहेज में मिलल रहे. यार लोग ओह पर नांव लिखवा देले रहे दहेज दानव. स्कूटर पूरा इलाका में फेमस हो गइल रहे. दहेज दानव के शहर भर के ट्रैफिक हवलदार छोड़त पकड़त ना रहे. बाद में देखा देखी बहुते दहेज दानव स्कूटर शहर में चले लगली सन. दहेज दानव एक तरह से प्रोटेक्शन बन गइल ट्रैफिक हवलदारन से. एगो ट्रक के नाम रहे चालबाज शेरनी. शेरनी त पढ़ल लिखल ना होली सन. ना त ऊ विकराल ट्रक के बदसूरती देख के आत्महत्या कर लेती सन. जवन एयरलाइंस में महीना महीना वेतन ना मिले, ओह कंपनी के जहाजन के नांव हो जाइत फकीर का उड़न खटोला, भगवान के नाम पर, बेगार यान वगैरह.\nकोलकाता शहर में एगो आदमी बाड़े. उनकर बाबूजी उनकर नांव रखले बलेसर बाबू. बदल के हो गइल बोका बाबू. बोका बाबू के सोना के दोकान.\nजमाना बदल रहल बा. पब्लिक के डिफरेंट नांव निमन लागेला. कहीं अइसन ना होखो कि ई देश के नांवो बदल दिहल जाउ. नया नाम होई ठग्गू गणराज्य.\nपइसा के सामने इज्जत के टंशन खतम


हैती - विकिपीडिया\nनिर्देशांक: 19°00′N 72°25′W / 19.000°N 72.417°W / 19.000; -72.417\n27,750 किमी2 (10,710 वर्ग मील) (143rd)\n382/किमी2 (989.4/वर्ग मील) (32nd)\nहैती एगो कैरिबियाई देस बा जे ग्रेटर एंटीलीज दीपसमूह के हिस्पानोला दीप पर बिस्तार लिहले बाटे। एह दीप पर पच्छिमी ओर हैती बा आ यही दीप के पूरबी हिस्सा पर डोमिनिकन रिपब्लिक बाटे। हैती के कुल रकबा लगभग 27,750 वर्ग किलोमीटर बा आ जनसंख्या 10.8 मिलियन (108 लाख) बाटे। कैरिबीयन कम्युनिटी के सदस्य देसन में जनसंख्या के मामिला में ई सभसे बड़ देस बा आ पूरा कैरिबियाई क्षेत्र में दुसरा नमर पर बा।\nकोलंबस एह दीप पर5दिसंबर 1492 के चहुँपल रहलें आ स्पेन एह दीप पर अधिकार जमावे वाला पहिला यूरोपीय देस रहल, सत्रहवी सदी ले इहाँ स्पेन के शासन रहल आ बाद में फ्रांस के अधिकार भ गइल। अभिन भी उत्तर अमेरिका में फ्रांसीसी भाषा वाला एकलौता इहे देस बाटे।\n↑ 2.0 2.1 2.2 2.3 "Haiti". International Monetary Fund.\n"https://bh.wikipedia.org/w/index.php?title=हैती&oldid=651819" से लिहल गइल


भोजपुरी पट्टी से अपराध आ हादसा के खबर – टटका खबर\nभदोही जिला में गोपीगंज इलाका के सेमराध मोड़ पर एगो टेम्पो आ ट्रैक्टर के टकरइला से टेम्पो में सवार माई-बेटी के ठावें पर मौत हो गइल.\nभोजपुर जिला के गजराजगंज में काँवरियन के कोइलवर से ब्रह्मपुर ले जात में एगो बस पलट गइल जवना चलते नाहियो त एक दर्जन लोग घवाहिल हो गइलें.\nगोपालगंज के मांझागढ़ इलाका के प्रतापपुर में कुख्यात बदमाश अबरैन मियां के घर पर छापा मारे गइल पुलिस वालन पर फा.रिंग करत बदमाश भाग निकलले सँ आ पुलिस का हाथे महज कुछ कारतूस आ एगो एके-56 लाग के रहि गइल. कवनो पुलिस वाला घवाहिलो ना भइलें.\nबिहार के पंचायत चुनाव से पहिलहीं चुनावी हिंसा शुरु हो गइल बा. काल्हु रात कुछ बदमाश कैमूर जिला के कुदरा इलाका में बघेल गांव का नि.रा बाजार से लवटत एगो आदमी के गोली मार के जान ले लिहलें. मरेवाला बृजनंदन पासवान घटाव पंचायत से मुखिया पद ला परचा दाखिल करे वाला रहलन.\nबिहार के गँवई इलाका में स्वास्थ्य सुविधा बेहतर करे ला अस्पतालन में पांच हजार एएनएम नर्सन के बहाली कोखे वाला बा.\nकैमूर जिला के मोहनियां के एगो सोना व्यापारी सुरेन्द्र सेठ के हत्या के दू गो आरोपि.न के पुलिस गिरफ्तार कर लिहले बिया.\nमौसम के जानकारी में बतावल गइल बा कि पश्चिमी विक्षोभ का चलते बक्सर, सहरसा, भभुआ, रोहतास, औरंगाबाद समेत बिहार के कई इलाका में बूना बूनी हो सकेला.\nपश्चिम चंपारण जिला के श्रीनगर पूजहा इलाका के राजघाट गोबराही गांव में ऊँख लदले ट्रैक्टर ट्रॉली पलटला से एगो मेहरारु के मौत हो गइल. दू जने घवाहिलो भइल बाड़ें.\nपूर्वी चंपारण जिला के रक्सौल इलाका से मनोकामना मंदिर का लगे से पुलिस साढ़े तीन किलो चरस का साथे एगो तस्कर बंका पासवान के गिरफ्तार क\nकैमूर जिला के कुदरा इलाका के सिलौंधा गांव में अगलगी का घटना में चार गो घर राख हो गइल आ कुछ मवेशी झँउस गइले.\nTags: कैमूर, गोपालगंज, चंपारण, भदोही, भोजपुर


Why Shani Dev was black in color, read his story on Shani Jayanti Bhojpuri: शनिदेव काहें भइलन करिया, जयंती पर पढ़ीं कथा– News18 Hindi\nWHY SHANI DEV WAS BLACK IN COLOR READ HIS STORY ON SHANI JAYANTI\nBhojpuri: शनिदेव काहें भइलन करिया, जयंती पर पढ़ीं कथा\nकथा के अनुसार, कश्यप मुनि क वंशज भगवान सूर्यनारायण क महरारू सवर्णा यानी छाया भगवान शिव क कठोर तपस्या कइलिन. तपस्या के बाद जेठ महीना में अमावस के दिना ओन्हय शनिदेव के रूप में पुत्र-रत्न क प्राप्ति भइल. लेकिन रंग काला काहें भइल, पढ़ीं...\nसवर्णा जइसन माई अउर सूरज जइसन बाबू के शनिदेव जइसन करिया लड़िका कइसे भयल? एकर जवाब पुराण में एक कथा से मिलयला. कथा के अनुसार, कश्यप मुनि क वंशज भगवान सूर्यनारायण क महरारू सवर्णा यानी छाया भगवान शिव क कठोर तपस्या कइलिन. तपस्या के बाद जेठ महीना में अमावस के दिना ओन्हय शनिदेव के रूप में पुत्र-रत्न क प्राप्ति भइल. जेठ क अमावस एह साल 10 जून गुरुवार के हौ. तपस्या के दौरान तेज धूप अउर गर्मी के नाते पेटे में ही शनि क रंग करिया होइ गयल रहल. अमावस तिथि करियई में अउर योगदान कइलस. लेकिन माई सवर्णा के तप के कारण शनि के पास अपार शक्ति रहल.\nस्कंद पुराण के काशीखंड के अनुसार, सूर्यनारायण क बियाह दक्ष क बिटिया संज्ञा से भयल रहल. लेकिन संज्ञा सूर्य क तेज बर्दाश्त नाहीं कइ पावत रहलिन. जब बर्दाश्त से बहरे होइ गयल तब उ अपने तीनों लड़िकन -मनु, यमराज अउर यमुना- क देखरेख करय बदे सवर्णा नाम क आपन प्रतिरूप बनइलिन अउर अपुना नइहरे आइ गइलिन. इ बात सूर्य के पता नाहीं चलि पइलस. सूर्य सवर्णा के ही संज्ञा समझयं. प्रतिरूप रहले के नाते सवर्णा के छाया भी कहल जाला. छाया से ही शनि क जनम भयल. एही के नाते शनि के छाया ग्रह भी कहल जाला.\nशनि के भइले के बाद एक बार सूर्यनारायण सवर्णा से मिलय गइलन. सूर्य के तेज के नाते शिशु शनि आपन आंख बंद कइ लेहलन. सूर्यदेव अपने दिव्यदृष्टि से देखलन कि ओनकर लड़िका शनि त एकदम करिया बा. ओनके मन में विचार आयल कि जब माई-बाबू दूनों गोर, तब लड़िका करिया कइसे होइ सकयला, यानी शनि हमार लड़िका नाहीं हौ. सूर्यदेव आपन इ संदेह छाया के सामने भी जाहिर कइ देहलन. शनि के जब इ बात पता चलल तब उ अपने बाबू से बहुत नाराज भइलन अउर ओनकर संबंध ओनसे खराब होइ गयल. सूर्यदेव भी शनि से कभौ प्यार नाहीं कइलन. बाप से उपेक्षित शनि भगवान शिव क कठोर तपस्या कइलन.\nशनि के तपस्या से प्रसन्न भगवान शिव वरदान मांगय बदे कहलन तब शनि कहलन कि हमार बाबू हमरे माई क हमेशा अपमान कइलन, बहुत प्रताड़ित कइलन, एह के नाते आप हमय वरदान द कि हम सूर्य से अधिक शक्तिशाली अउर पूज्य होईं. भगवान शिव कहलन कि तू सभी ग्रहन में सबसे श्रेष्ठ रहबा, सबसे बड़ा न्यायाधीश भी रहबा, तोहरे पास मनुष्य से लेइके देवता तक, सबके दंड देवय क पूरा अधिकार रही. मनुष्य, देवता, असुर, सिद्ध, नाग, गंधर्व सब तोहरे नाम से डरिहय.\nलेकिन लंका क राजा रावण भी शिव क बहुत बड़ा भक्त रहल. भक्ति के बल पर उ शिव से अपार शक्ति हासिल कइ लेहले रहल. ओही शक्ति के बल पर उ देवतन से ओनकर राज्य छीनि लेहले रहल. कुल ग्रहन के कैद कइ लेहलस. जब मेघनाद क जनम होवय वाला रहल तब रावण कुल ग्रहन के अपने उच्चस्थान में रहय क आदेश देहलस. लेकिन शनि मेघनाद के जनम से ठीक पहिले आपन राशि बदलि लेहलन. जवने के नाते मेघनाद अपराजेय अउर दीर्घायु नाहीं होइ पइलस. रावण के जब इ बात पता चलल तब उ क्रोध में शनि के पैर पर गदा से हमला कइलस. एही के नाते शनि क चाल धीमी होइ गइल. शनि के सबसे धीमी चाल वाला ग्रह मानल जाला.\nशनिदेव अमावस के दिना पैदा भयल रहलन, खुद करिया रहलन, एह के नाते ओन्हय करिया समान चढ़ावय क प्रथा हौ. लेकिन शनि के तेल काहें चढ़ावल जाला? एकर एक अलग कथा हौ. आनंद रामायण में मौजूदा कथा के अनुसार, भगवान शिव से दंडाधिकारी होवय क वरदान मिलले के बाद शनिदेव के अहंकार होइ गयल. मनुष्य से लेइके देवता तक के उ कर्म के अधार पर दंड देवय लगलन. उ अपुना के सर्वशक्तिमान समझय लगलन. लंका पर हमला करय बदे भगवान राम वानर सेना के मदद से जब समुद्र पर सेतु क निर्माण कइलन, तब सेतु के सुरक्षा क जिम्मेदारी हनुमान के सौंपि देहलन. शनिदेव जब अपने नियमित भ्रमण पर निकललन तब समुद्र पर बनल सेतु देखि के दंग रहि गइलन. उ देखलन कि हनुमान जी उहां ध्यानमग्न बइठल हयन. शनिदेव के इ देखि के बहुत गुस्सा आयल. उ हनुमान क ध्यान तोड़य क कोशिश करय लगलन. लेकिन हनुमान जी पर शनिदेव क कवनो असर नाहीं भयल. शनि क गुस्सा अब बहुत बढ़ि गयल.\nअंत में शनिदेव हनुमान के चुनौती देइ देहलन. हनुमान जी विनम्रता से कहलन कि एह समय हम अपने अराध्य स्वामी भगवान राम क ध्यान करत हई, एह के नाते हमय परेशान मत करा. लेकिन शनि मानय के तइयार नाहीं भइलन. एकरे बाद हनुमान जी शनि के अपने पोंछी में लपेटि के पथरे पर पटकय लगलन. शनिदेव खून से लथपथ होइ गइलन. अब ओन्हय अपने गलती क अहसास भयल. उ गलती बदे माफी मांगय लगलन. हनुमान जी ओन्हय छोड़ि देहलन. लेकिन पूरे देही में घाव भइले के नाते शनिदेव के बहुत दर्द होत रहलन. हनुमान जी के दया आइ गइल अउर उ ओन्हय तेल देहलन अउर कहलन कि इ तेल लगइले से तोहार दर्द दूर होइ जाई, लेकिन अब दुबारा अइसन गलती मत करिहा. तेल लगइले के बाद शनिदेव क दर्द वाकई दूर होइ गयल. मान्यता हौ कि तबय से शनिदेव के तेल चढ़ावय जाए लगल.\nएह साल शनि जयंती पर सूर्यग्रहण भी लगत हौ. लेकिन भारत में ग्रहण न देखाई. ग्रहण क प्रभाव भी भारत पर न पड़ी. शनि जयंती पर शनिदेव के पूजा क खास महत्व हौ. खासतौर से जेकरे ऊपर शनि क साढ़ेसाती अउर शनि क ढइया चलत हौ, ओहके शनि क पूजा कइले से खास लाभ मिली. एह समय धनु, मकर अउर कुंभ राशि पर शनि क साढे़साती चलत हौ. जबकि मिथुन अउर तुला पर शनि क ढइया हौ. मान्यता हौ कि शनि जयंती के दिना हनुमान चालीसा अउर सुंदरकांड क पाठ कइले से मनोकामना पूरा होला. शनिदेव के मंदिर जाइ के तेल, काला तिल अउर काली उड़द क अर्पण, दान कइले से भी लाभ मिली. (सरोज कुमार वरिष्ठ पत्रकार हैं. यह उनके निजी विचार हैं.)


बिहार से राज्यसभा चुनाव ला छह गो परचा दाखिल – टटका खबर\nअंटा हमरा बाप के !\nविकास दूबे के गिरफ्तारी राजीव गाँधी फाउन्डेशन के जाँच के खबर से ध्यान हटावे के साजिश\nउगिलत आन्हर घोंटत कोढ़ी\nसरकार हमनी के डेरवावे के मत सोचे\nचीन का साथे युद्ध के सुगबुगाहट\nCategories Select Category TatkaKhabar (1,917) अपराध (584) उत्तर प्रदेश (1,692) खुला मंच (7) खेल (291) चुनाव (268) टटका खबर (163) देश-दुनिया (1,312) बिहार (1,587) भोजपुरी पट्टी (445) मनोरंजन (201) राजनीति (853) रोजी-रोजगार (104) विधानसभा (86) व्यापार (277) शिक्षा (210)\nबिहार से राज्यसभा चुनाव ला छह गो परचा दाखिल\nपटना 12 मार्च (वार्ता). बिहार से राज्यसभा के छह सीटन पर होखे जात चुनाव ला परचा दाखिल करे का आखिरी दिने कुल छहे गो परचा दाखिल हो गइल. दुनु तरफ से तीन तीन जने के परचा दाखिल भइल बा. अगर अउरी केहु आपन परचा दाखिल ना करी त एह छहो लोग के निर्विरौध चुनल मान लीहल जाई. आ एकरे पूरा उमेद लउकत बा.\nराजग के मुख्य गोल भाजपा का ओर से केन्द्रीय कानून मंत्री रविशंकर प्रसाद आपन परचा दाखिल कइलें त जनता दल यूनाइटेड कै तरफ से ओकर प्रदेश अध्यक्ष वशिष्ठ नारायण सिंह आ उद्योगपति महेन्द्र प्रसाद सिंह उर्फ किंग महेन्द्र.\nदोसरा तरफ चटक चुकल महागठबंधन का ओर से राजद के राष्ट्रीय बोलतुआ मनोज झा आ कटिहार मेडिकल कॉलेज के प्रबंध निदेशक अशफाक करीम आपन आपन परचा दाखिल कइलें त कांग्रेस का ओर से केन्द्रीय मंत्री रहल अखिलेश प्रसाद सिंह. जान जाईं कि अखिलेश के टिकट देबे से अशोक चौधरी कांग्रेस के धिरवले बाड़न कि औह हालत में कांग्रेस टूट जाई. देखल जाव कि का होखत बा. अशोक चौधरी सही साबित होखत बाड़न कि गलत.\nTags: बिहार, राज्यसभा चुनाव\n#ArrestKejariwal से सहमल दिल्ली सरकार\nअब कॉलेजे से उठा लीहल जाई डॉक्टरन के\nछरपू कुशवाहा के गोल से विधायक छरपलें


मातृभासा प्रेम - डॉ. जयकान्त सिंह 'जय'\nआज लोग तनिके में अलबला जाता। चार डाँड़ी अंगरेजी ना पढ़ें कि लगलें बात-बात में उहे झींके। जइसे कवनो सुसुआत अंगरेज के छीटा पर गइल होखे। अंगरेज रहलें स तहिया भोजपुरी बिहारी जादे मजबूत रहे। बाकिर देस के आजाद होखते ओकनिये के पोसपुत पोसुआ गद्दी धइलें आ अइसन अकरहर पदलें कि लोग बाग के चाल, चरित्र आ चेहरा कुल्ह चरखाए लागल। ललमुंहन के टूङ्ग टांङ्ग जबान पर चढ़ के मतारी का बोली के हुरपेट के बहरिआवे लागल। कुछेक लोग के छोड़के सभे ओकनी का कुकुर आ कुतिआ के नांव अपना बाल-बुतरू के राखके टूङ्ग टांङ्ग वाला इस्कूली में भेजल आपन सान-माख बुझे लागल। नकली अंगरेजन के सरकार बनल त ओकरे टूङ्ग टांङ्ग वाला भासा के आ भासा में पढ़े लिखेवाला के रोजी रोजगार देहल तय कइलस। हिन्दी ओकर स्टेपनी भासा बनल बगल में टङ्गात चलल। जहाँ टूङ्ग टांङ्ग भासा के गाड़ी पंचर भइल कि काम चलावे भर स्टेपनी हिन्दी के कस लिआए। आ ई सब आउर देसी भसन के त अइसन धकिआवल कि ओकरा के बोले वाला लोग के देहाती, गंवार, निपढ़, भूचर, पिछड़ल आउर-आउर नांव रखके बेइज्जत कइल आ एक तरह से असभ्य कहल चालू कइलें स। लोग अपने लोग आ बोली-भासा से घिनाये आ पराये लागल। आपन कुल्ह भासा, संस्कार, बात-बेवहार बेकार बुझाए लागल। दुआर से गाय-गोरू पराए लागल आ जीभ बेरावत आ दाँत देखावत बिलायती कुकुर पोसाए लागल। जे कबो अपना माई-बाप के ना टहलवलस उहो सान से साँझ-सबेरे कुकुर के टहलावे-हगावे निकलल। आपन भासिक, सांस्कृतिक, सामाजिक, राजनीतिक, दार्शनिक, आर्थिक आ व्यापारिक शिक्षा-दीक्षा बकवास बुझाए लागल। तब से जादा अब के गुलामी बारीकी से देह, दिल आ दिमाग पर लदाए लागल।\nबाकिर जे लोग बिलायत जाके पढ़ल रहे ओकरा अपना देस, भासा, संस्कार, संस्कृति, शिक्षा आ पारिवारिक-सामाजिक सरोकार के मरम आ महातम बुझात रहे। तबे त अरविन्द जी, गान्ही जी, सुभास बाबू, सच्चिदानन्द सिन्हा जी, राजिंदर बाबू सभे अपना भासा आ संस्कार के अमल करे पर जोर देवे। एह लोग के साफ मत रहे कि ' लिहल जाव दुनिया का हर भासा आ विषय के ग्यान, बाकिर ओकरा के कवनो हालत में जनि छोड़ल जाव, जवना से बा आपन अलग पहचान।' बाकिर गंवे गंवे कुल्ह गूड़ गोबर हो गइल। अपना के आ अपना भासा-संस्कार के अपनावे वाला धोबर हो गइल। उहो दिन रहे जे केहू खड़ी बोली हिन्दी दू डांड़ी कढ़ावे कि लोग डांट के बोले - लगलऽ अंगरेजी छांटे। ई खड़ी बोली भी हमनी देसी भासा-भासी खातिर अंगरेजी से कम ना रहे।\nमन पड़ता कि बुद्ध, कबीर, तुलसी सभे अपने बोली में आपन बात राखल। रवीन्द्र नाथ ठाकुर आपन गीतांजलि पहिले बंगले में लिखले रहस। गान्ही बाबा के आपन हिन्द स्वराज गुजरातिए में लिखाइल रहे। भारतीय संविधान बनाव समिति के अस्थायी अध्यक्ष आ अपना जबाना के प्रसिद्ध अंगरेजी के विद्वान सच्चिदानन्द सिन्हा जी से जब लंगट सिंह कालेज के व्याख्याता डॉ. धर्मेन्द्र ब्रह्मचारी शास्त्री मिले उनका आवास पर पटना गइलें त लगले अंगरेजी झांटे। ऊ अंगरेजी झांटस आ सिन्हा साहेब भोजपुरी में बोलस। कुछ देर के बाद शास्त्री जी का अपना गलती के एहसास भइल। बाद में सिन्हा साहेब उनका के डांटत बोललें कि तोहार बाप हमरा सोझा अंगरेजी झंटिहें ?\nतब शास्त्री जी लजा के क्षमा मँगले आ बाद में भोजपुरी संत साहित्य पर बहुते महातम वाला काम सब कइलें।\nअइसहीं एक जाना खूब पैरवी कर करा के छपरा से राजिन्दर बाबू से मिले राष्ट्रपति भवन पहुँचले। उहाँ पहुँच के लगले खड़ी बोली हिन्दी बोकरे। जबकि ऊ भोजपुरी बोल सकत रहलें काहे कि भोजपुरी उनकर मातृभासा रहे। एह पर राजिन्दर बाबू उनका के डांटत बोललें कि जदि हम जनती जे तूं इहाँ आके हिन्दी-अंगरेजी झरबऽ त गेट पर से लौटवा दिहतीं। इहाँ तोहरा से नीमन हिन्दी आ अंगरेजी जाने-बोलेवाला आवेला। गाँव-जवार से आइल बाड़ऽ त अपना भासा में बोलऽ ताकि हमरो बुझाए कि केहू हमार आपन हमरा घर से आइल बा।\nआज छोट-छोट लोग अपना के सामने वाला से ऊंच आ सेसर देखावे-जनावे खातिर अपना बोली-भासा में ना बोल-बतिआ के अंगरेजी आ खड़ी बोली में सान-माख से आपन बात राखऽता। राजिन्दर बाबू भोजपुरी समुझे-जाने वाला से बरमहल भोजपुरी बोलीं। अपना मलकिनी से पत्र-बेवहार भोजपुरिए में करीं। त एह बात पर कुछ लोग कहल कि अरे उनका मेहरारू का भोजपुरी छोड़के आउर भासा आवते ना रहे त ऊ का करतें। अब ई बताईं सभे कि जय प्रकाश बाबू के प्रभावती जी त पढ़ल-लिखल निपुन महिला रहली। राजिन्दर बाबू उनको के भोजपुरिए में चिट्ठी लिखले बाड़न। जेकर नमूना रउरा सभे के सोझा बा।\nदुर्भाग्य वश जबसे भोजपुरी इलाका में इंग्लिश इस्कूलन के चलन बढ़ल तबसे डेढ़ अक्षरी विद्वान बनबना के उपरिआए-उपलाए लगलें। अंगरेजी के त मुँह मारीं, हिन्दिओ गबड़ाए लागल। भोजपुरी पढ़ल-लिखल त दूर मंच पर बोले में हाथ-गोड़ फूले-हिले लागल। चउबे चललें छबे बने त दूबे बन के घुरलें। नौकरशाह सब त अंगरेजी पढ़ के खुद के अंगरेजे मान लेलें आ आउर भारतीय लोग के आपन गुलाम। रोब-दाब आ ठसक उहे अंगरेजने वाला। नेता जी लोग ठर-ठिकदारी का कारखाना से निकल के आपन अइसन करनामा देखा रहल बा कि ओह लोग का सपनो में उहे ठर-ठिकदारी, दर-दलाली, लूट-खसोट, लगाव-बझाव आ माटी, सीमेंट, गिट्टी, छड़ के तेला बेला, आवंटन- बंदरबांट का कुसंस्कार से फुर्सते नइखे मिलत जे ऊ लोग अपना भासा, संस्कार, संस्कृति आ सुशिक्षा पर ध्यान देवे।\nगद्दी दखलिअवले कुलनासी।\nआ कुकुर सब सेवस कासी।।\nजवना इलाका में आपन राजनीतिक पहचान बना के गान्ही राष्ट्रीय के के कहीं विश्व स्तर के नेता आ देस के राष्ट्रपिता कहइलें। जवना मातृभासा के बोले वाला राजिन्दर बाबू राष्ट्रपति हो गइलें। जेकरा उपदेस देके बुद्धदेव विश्वमानव बन गइलें। आज उहे भासा भोजपुरी हर तरह के अर्हता रखला के बावजूद संवैधानिक अधिकार पावे से वंचित बा आ भोजपुरी इलाका आ इलाका के बुद्धिजीवी, समाजसेवी, शिक्षाविद्, नेता-नौकरशाह सब संचित बा। एह से लमहर दुर्भाग्य का होई?


दोहावली – Anjoria\nजुलाई 22, 2010 कविता, भोजपुरी, मोती बी॰ए॰\n– (स्व॰) मोती बी॰ए॰\nमों तो मोती बावरा यद्यपि हों जलजात\nसीपी में सागर तिरे, सीप न सिन्धु समात.\nस्वाति बून पाके मगन, गहिरे गहिरे पइठ\nमोती ले के गोद में, गइल अतल में बइठ.\nगोताखोर सराहिये साहस विकट कराल\nपइठ सिंधु के पेट से मोती लियो निकाल.\nनीमन बात कहा गइल, ओही के दोहराउ\nरे कउआ नीमन बदे, खेत खेत मत जाउ.\nकागभुसुण्डी नाँव पर कउवा नाहिं पुजाय\nकड़े कड़े ढेलवाँसि से सदा भगावल जाय.\nघूमत फिरे सरेह में चरत दुधारु गाइ\nबछरू हो भा साँप हो, देले दूध पियाइ.\nजानेलऽ कब के तरे देश भइल आजाद\nसत्य अहिंसा प्रेम जब होइ गइल बरबाद.\nदूध दूध का बके रे, दूध गइल परदेस\nबिन डालर कइसे चली अतना भारी देस.\nपानी दूध मेराई के रोगिन देहु पियाय\nलड़िका साढ़ी के हठे अँगुरी देहु चटाय.\nगान्ही जी अइले इहाँ, अपने भारत देस\nजहवाँ मूअल जियल ह, तहवाँ कवन कलेस.\nगली गली घूमें जहाँ लम्पट कामी चोर\nतमसो माँ ज्योतिर्गमय चोकरत फिरे अँजोर.\nभाखा सतमेरवन भलो भाव विचार विहीन\nदोहा पानी दे कहे, जल के बाहर मीन.\nबाउर सब आसक्ति ह, नीमन हउवे शक्ति\nबाउर संगति छोड़ि के करीं शक्ति के भक्ति.\n(पाती के विशेषांक से कविता आ चौरीचौरा डॉट कॉम का सौजन्य से फोटो)\n2 thoughts on “दोहावली”\nजुलाई 23, 2010 को 9:05 पूर्वाह्न पर\nमोती जी जइसन महान साहित्कार के रचना पढ़े के मिलल .\nहिया के हियाव में हलचल बा उठल\nबहुत -बहुत धन्यबाद ओ .पी जी\nजुलाई 22, 2010 को 8:57 अपराह्न पर\nBAHUT BADHIA KHUBSURAT


नोकिया 500 Price in India, Full Specs - 1st June 2020 | Digit\nCurrent Best Price of नोकिया 500 is ₹ 0\nनोकिया 500 Specifications\nमॉडल : 500\nउत्पाद के नाम : Nokia 500\nनोकिया 500 Brief Description\nनोकिया 500 Smartphone 3.2 -इंच स्क्रीन TFT LCD Capacitive touchscreen के साथ आवेला, जौना के रेज़ल्यूशन 360 x 640 पिक्सल तथा पिक्सल घनत्व 229 पर इंच बा | फोन 1 Ghz single कोर प्रोसेसर से संचालित बा और एकर रैम 256 MB बा. नोकिया 500 Symbian Anna ओएस पे काम करेला.\nनोकिया 500 Smartphone September 2011 मे लॉंच भईल रहे|\nफोन मे 1110 mAh बैटरी लागल बा|\nनोकिया 500 मे कनेक्टिविटी के तरीका बा : ,GPS,HotSpot,\nनोकिया 500 के कैमरा मे ,,Video Recording लोड बा|


नागवासुकी मंदिर, इलाहाबाद - विकिपीडिया\nनागवासुकी मंदिर, इलाहाबाद\nनागवासुकी मंदिर भा नाग बासुकी मन्दिर इलाहाबाद में मौजूद एक ठो हिंदू मंदिर बाटे। ई मंदिर संगम के लग्गे महल्ला दारागंज के उत्तरी छोर पर बाटे। अहिजा के गरभगृह में रखल नाग नागिन के मुरती 10वीं सदी के बतावल जाले। एह प्राचीन मंदिर के निर्माण वेशर शैली मे भइल बा। नागपंचमी के दिने इहँवा बिसाल मेला लागे ला।\nकथा आ पुराण में[संपादन करीं]\nनागवासुकी के बिबरन पद्म पुराण आ श्रीमद्भागवत में मिले ला। कथा के मोताबिक समुंद्र-मंथन के समय वासुकी नाग के रसरी के रूप में इस्तेमाल कइल गइल रहल जेकरे कारन उनके शरीर में सुमेरु परबत से रगड़ के चलते जलन पैदा भइल, मंदराचल परबत पर निवास के बादो जलन ना ठीक होखे पर भगवान विष्णु के सलाह पर वासुकी प्रयाग आ के सरस्वती के जल पी के कुछ दिन बिश्राम कइलें तब ई जलन नीक भइल।\nदुसरे कथा के अनुसार गंगा जब आकाश से जमीन पर उतरली तब तेज बहाव के चलते उनके पानी पाताल ले पहुँच गइल आ नागवासुकी के फन पर परल जेकरे चलते भोगातीर्थ बनल, नागवासुकी के प्रयाग आगमन पर ई तीरथ इहाँ आ गइल। वर्तमान में मंदिर के पच्छिम ओर के हिस्सा के भोगतीर्थ मानल जाला।\nइतिहास में[संपादन करीं]\nअइसन बिबरन बतावल जाला कि मंदिर के जीर्णोद्धार नागपुर के राजा श्रीधर भोंसले द्वारा करावल गइल रहे। इहो कथा बतावल जाले की औरंगजेब इहाँ आ के मंदिर में मूर्ती पर तलवार चलवलें जब नागवासुकी के भब्य रूप में मूर्ती के देख के बेहोस हो गइलेन।\n2001 में मंदिर में कुछ मरम्मत के काम मुरलीमनोहर जोशी द्वारा करावल गइल।\n↑ "Kumbh 2006".\n↑ 2013, Mela Adhikari Kumbh Mela. "Official Website of Kumbh Mela 2013 Allahabad Uttar Pradesh India". CS1 maint: numeric names: authors list (link)\n↑ 3.0 3.1 3.2 "जहां विराजमान हैं नागों के राजा नागवासुकी". Dainik Jagran (Hindi में). 26 जुलाई 2018. पहुँचतिथी 16 मार्च 2020.\n↑ "Nag Vasuki Temple Allahabad: प्रयाग कुंभ मेला, पंचम नायक: नागवासुकि मंदिर". hindi.webdunia.com (Hindi में).\n"https://bh.wikipedia.org/w/index.php?title=नागवासुकी_मंदिर,_इलाहाबाद&oldid=700306" से लिहल गइल\nइलाहाबाद के मंदिर\nएह पन्ना पर आखिरी बेर संपादन7नवंबर 2021 के 09:10 बजे भइल रहल।


कोणार्क एक्सप्रेस - विकिपीडिया\nओडिशा, आंध्र प्रदेश, तेलंगाना, कर्नाटक आ महाराष्ट्र\n16 अगस्त 1978\n37 घंटा, 15 मिनट\nAC2टायर, AC3टायर, स्लीपर, जनरल\nहँऽ, पेमेंट पर\nछोट ICF खिड़की\nसीट के नीचे\nऔसतन फी घंटा 51 किलोमीटर\nकोनार्क एक्सप्रेस, 1978 में मधु दंडवते द्वारा शुरू कइल गइल श्रेणीरहित कई गो सुपरफास्ट ट्रेन में से एगो रहल। ई गाड़ी सिकंदराबाद आ भुवनेश्वर की बीच में दैनिक सेवा दे। इ 2119/2120 ट्रेन की साथ चले और 2101/2102 मिनार सुपरफास्ट एक्सप्रेस जवन की सिकंदराबाद और बॉम्बे वीटी (अब सीएसटीएम) की बीच चले, ओकरी साथ आपन रेक साझा करे। ए रेल क शुरूआत में नेवी ब्लू बाहरी रंग सज्जा रहल, और एकर रेक साझाकरण की व्यवस्था की कारण एकरी खिड़कियन प एगो सफेद पट्टी रहे।\nबॉम्बे आ भुवनेश्वर की बीच्चे एगो विशेष रेलगाड़ी की मांग में वृद्धि की साथ, ए ट्रेन के बॉम्बे वी.टी. ले सन 1994 में बढ़ा दिहल गईल रहे जेसे 2101/2102 मिनार एक्सप्रेस (जवने क बाद में 2701/02 हुसैनसागर एक्स्प्रेस जगह लिहलस) की साथ रेक साझाकरण क व्यवस्था समाप्त हो गईल। विस्तार के बाद ए ट्रेन के 1994 में 1019/1020 नया नंबर दिहल गइल। इ देश की पूर्वी और पश्चिमी राज्यन के जोड़े वाली सबसे पुरान कईगो ट्रेन में से एगो ह। वर्तमान में इ 11019/11020 के रूप में कार्य करतीया और इ मुंबई छत्रपति शिवाजी टर्मिनस (सीएसटीएम) के भुवनेश्वर से जोड़ेले।\n2 कोच संरचना\n3 रेल इंजन\n4 घटना सभ\n4.1 फोटो गैलरी\nदादर, कल्याण, लोनावाला, पुणे, दौंड, सोलापुर, गुलबर्गा, तंदूर, सिकंदराबाद, काजीपेट, वारंगल, महबूबबाद, विजयवाड़ा, एलुरु, राजमुंड्री, विशाखापट्टनम, श्रीकाकुलम, पलासा और बेरहमपुर और खुर्दा रोड ए गाड़ी की रास्ता में प्रमुख हाल्ट हंव स।\nएकर यात्रा क कुल दूरी 1932 किमी ह एमें पूर्व आंध्र प्रदेश (वर्तमान तेलंगाना और आंध्र प्रदेश) राज्य में लगभग 1066 किलोमीटर क दूरी शामिल बा।\nएमें 1गो एसी2टीयर, 5गो एसी3टीयर, 12गो स्लीपर, 1गो पैंट्री कार, 2गो अनारक्षित और 2गो ब्रेक-कम-गार्ड वैन हो न स, एमें कुल मिला के 23गो कोच होन स। और एकर रख रखाव ईस्ट कोस्ट रेलवे और मध्य रेलवे क्षेत्र द्वारा कईल जाला।\nएकरी रास्ता में खाली कुछ भाग क विद्युतीकरण होखले की कारण, एके दुगो लोकोमोटिव दिहल गईल बा। मुंबई सीएसटी और विजयवाड़ा जंक्शन की बीच्चे, एमें कल्याण शेड क डब्लूपीपी-4 डी लागेला और विजयवाडा जंक्शन से भुवनेश्वर रेलवे स्टेशन ले लालगुडा शेड क डब्लूएपी-4 लागेला।\n31 जुलाई 2008 के कोनार्क एक्सप्रेस क इंजन और दुगो कोच गुलबर्गा की पास गंगापुर स्टेशन पर पटरी से उतर गईन स जेमें दू लोग घायल हो गईल। पटरी से उतरले क कारण अबले मालूम नाहीं चलल बा।\nKonark express(11020) at Kazipet\nA WDP4D hauling Bhubaneshwar-bound Konark Express near Secunderabad\nKonark Exp at Moulaali\n11020 Konark Express\n↑ "Konark Express train time table". cleartrip.com. पहुँचतिथी7July 2017.\n↑ "Konark Express Coach Position". erailway.co.in. पहुँचतिथी7July 2017.\n↑ "Konark Express derails, two people injured". OneIndia News. पहुँचतिथी 25 July 2011.\n"https://bh.wikipedia.org/w/index.php?title=कोणार्क_एक्सप्रेस&oldid=476029" से लिहल गइल\nभारतीय रेल के गाड़ी\nएह पन्ना पर आखिरी बेर संपादन7जुलाई 2017 के 13:33 बजे भइल रहल।


मणिराम के धमाकेदार इन्ट्री – Anjoria\nमणिराम के धमाकेदार इन्ट्री\nजून 8, 2012\nभोजपुरी इंडस्ट्री में बहुते न्यूकमर अपना ला ज़मीन तलाश करत बाड़ें बाकिर अभिनेता मणिराम शर्मा ओह लोगन में शामिल हउवें जे पहिले त अपना ला जमीन बनवलें आ फेर ओह जमीन पर मजबूती से आपन पैर जमावत नज़र आवत बाड़ें.\nट्रिनिटी एंटरटेनमेंट के बैनर तले आ दिनेश मिश्रा के निर्देशन में बनत फिल्म “एक और बगावत की आग” से अपना फ़िल्मी करियर क आगाज़ करत मणि के ना त विरासत में शोहरत मिलल बा ना ही एह इंडस्ट्री में उनकर कवनो रिश्तेदार बा जे उनुका ख्वाहिशन क बोझा अपने कान्हे उठा सके. कुछ करे के लगन अउर दर्शकन बीच आपन पहचान बनावे क ललके उनुका के अभिनय का दुनिया में खींच ले आइल. बकौल मणि हर इंसान के ख्वाहिश होती है कि ऊ अपना समाज ला कुछ करे. चूँकि ऊ एगो कलाकार हउवें, से ऊ अपना कले के आपन सामाजिक सरोकार के आधार बनावल बेहतर समुझलें. पेशा से बिजनेसमैन रहल मणिराम शर्मा के कहना ह कि एक्टिंग उनुका ला शौक ना बलुक एगो पैशन ह.\nअपना पहिला फिल्म में मणि एगो ईमानदार पुलिस इन्स्पेक्टर के किरदार में बाड़ें. साथी कलाकारन में सुनील छैला बिहारी, कल्पना शाह, प्रिया शर्मा, कृष्णा पाण्डेय अउर दीपक भाटिया शामिल बाड़ें. देखल जाव मणि अपना एह आगाज के ओकरा अंजाम ले कवना अंदाज में चहुँपावत बाड़ें.\nपंकज केसरी करीहन "प्यार जिंदाबाद"\nमनोज तिवारी के गवनई पर झूम उठले सुनवइया


लोक में बदलाव आइल बा. संगे संगे बहुत सबद भी भुलात जात बाने स. कभी लोक जीवन के हिस्सा रहल इ सब के भोजपुरी में खूब इस्तमाल होत रहल हा. अइसने भुलात आ गायब होत सबदन के याद करत हवे लेखक\nLast Updated: September 24, 2020, 7:01 PM IST\nलूंणा, कूंची, पनरोह, दुअंछिया केकरा-केकरा यादि बा. बहुते लोग त चकरा गइल होई एह सबदन के पढ़ि-सुनि के. .हिंदी के सबदन के लोपइला के चर्चा अब होखे लागल बा. टेलीविजन आ सोसल मीडिया के जमाना में एह पर विचार होखहिं के चाहीं. ओइसे मानल जाता कि टेलीविजन आ सोसल मीडिया हिंदी के कतने सबदन के चलन से बहरिया देले बा. आ लोग ओकनि के गते-गते भुलात चलल जाता. बाकिर केहू के एह पर धेयान नइखे कि भोजपुरियो के कतना सबद पहिले चलन से दूरि भइले स. आ बाद में ऊ लोपा गइले स. अगर अइसहीं चलत रही त एगो दिन अइसन आई कि भोजपुरी समाज के स्मृति से ढेरहन सबद अइसन गायेब हो जइहें कि फेरू उनुका के यादि करे वाला आ समझे वाला ना रही. एकर एगो वजह ई बा कि भोजपुरी अभियो लेखन के ओइसन भासा नइखे बनि पाइल. जइसन हिंदी आ दोसर भासा बाड़ीन स. लिखइला में जवन भासा रहेले. ओकरा में आपाना समय- जमाना के सबद दर्ज होत रहेले स. आ आवे वाला पीढ़ी खातिर सुरक्षित रहि जाले स.\nपहिले ऊ लोग जानि लेउ कि लूंणा का होत रहल हा. पहिले घरे-घरे बरतन राखि से मांजात रहले हा स. घर के मेहरारू लोगन के जिम्मे ई काम रहत रहल हा. त ऊ लोग पनरोह के एगो किनारा बइठि के राखि से जूठ आ गांदा बरतन धोवत रहल हा लोग. रखिया के लगावे खातिर खर्ह-पतवार के मोड़ि के ओकरा के पानी में भेंइ के राखि मिला के बरतन पर रगड़ाई होई आ एह तरी बरतन मांजात रहले हा स. पनरोह ओकरा के कहल जात रहल हा. जाहां इनार-कुआं से पानी ले आके बड़-बड़ बरतन गागारा, बाल्टी, घइलि आदि में धरात रहल हा. ऊहवें घर के कनिया-पतोहि, मेहरारू-लइकि लोग नहात रहल हा लोग आ जरूरत पर बरतन मांजत रहल हा लोग. पनरोह माने जाहां से घर के बहरी पानी के बहि जाए खातिर राहि रहल हा. अब पनरोह रहल ना. घर-घर कल-आ बोरिंग हो गइल बा. त नहाए-बरतन धोवे के जगहि बदलि गइल बा. एही तरही बरतन धोवे खातिर अब किसिम-किसिम के साबुन, लिक्विड आ पाउडर आ गइल बा. आ स्कॉच ब्राइट माने बनावटी लूंणा से बरतन धोआता. जब चलने ना रही त लूंणा केकरा यादि रही आ के यादि करि पनरोह.\nपहिले ज्यादेतर घर के फर्श काच्चा रहत रहला हा. ओकर के बाहारि के साफ कइल जात रहल हा. ओकरा खातिर मूंजि, लमहर घासि, तरकुल भा खजूर के पतई फारि के ओकर झोंझ बना के बान्हि लियात रहल हा. कबो-कबो जियकिया लोग बना के ले अइहें आ बेचत रहले हा. ओहि से घर-फर्श बहरात रहल हा. ओहि के कूंची काहात रहल हा. अब गांवों में घर के फर्श पाक्का हो गइल बा. आ ओकरे झारे-बहारे खातिर अब बाजार से सींक के झाड़ू खरीदाए लागल बा. त लोग कूंची भुला गइले.\nअब बात दुअंछिया के. पहिले माटी के चूल्हा बनावल जात रहल हा. ओह में लकड़ी जरा के खाना पकावल जात रहल हा. तब एकअंछिया, दुअंछिया, तीनिअंछिया चूल्हा बनत रहला. जवना में आगि के लपट एगो, दूगो आ तीनि को निकलत रहल हा. जब कई किसिम के आ ढेर खाना बनावे के रहत रहल हा त दुअंछिया-तीनिअंछिया जरावल जाइ. एक ओर भात के अदहन बइठि त दोसरा ओर दालि, तीसरा ओर तरकारी. एह के अइसे समझीं कि जइसे आजु गैस के चूल्हा बा. जवना में एक बर्नर, दू बर्नर, चार बर्नर होला. कुछ अइसहीं.\nअब त उज्जवला योजना के चलते ढेरे जगह गैस पहुंच गइल बा. ओइसे पहिलहिं से लकड़ी वाला चूल्हा कम होत चलि गइल बा. त लोगनि के दुअंछिया कइसे यादि रही.\nभोजपुरी समाज से तमाम अइसन सबद बाड़न स. जवन खतम हो गइले भा लोपा गइले. लोपाइल सबदन के बारे में कहल जा सकेला कि तकनीक के बढ़त चलन से चूंकि पुरान तकनीक खतम होत चलि गइल त ओकरा में इस्तेमाल होखे वाला सबद भी लोपा गइले स. जइसे खेती-बारी में इस्तेमाल होखे वाला सबद. पहिले पटवाही ज्यादेतर बरखा के पानी चाहें इनार – कुआं से होत रहल हा. लेकिन अब जगह-जगह ट्यूबेल आ ड्रिबलिंग सिस्टम आ गइल बा. त पुरनका तकनीक के जरूरते ना रहि गइल. जइसे पहिले खेत में जाहां पानी ना चढ़ि. त काठ के बनल बड़ बटुला जइसन औजार हाथा से पानी एक तरह से कांछि-कांछि के उपर चढ़ावल जात रहल हा. अब ना हाथा के जरूरत रहल ना ओकरा के यादि करे के, एहि तरी पहिले बैल के जरिए रहंटि आ जमोटि से पानी निकलात रहल हा. रहंटि त मदर इंडिया फिलिम देखे वाला लोग देखि लीही. बाकिर जमोटि चमड़ा के एक तरह से बड़हन झोरा होत रहल हा. जवना के इनार-कुआं में रसरी के सहारा से गिरावल जात रहल हा आ ओह में पानी भरि जाइ. एक बेरि में तीस-चालीस लीटर ले पानी आवत रहल हा.\nओकरा के बैल के जरिए घराड़ी यानी पहिया के मारफत खींचात रहल हा, एही तरी ढेंकुलि होत रहला. एगो खांभा पर बांस के पट लगावल जात रहला हा. ओकरा एक तरफ भारी बोझा बान्हाई आ दोसरा तरफ रसरी-डोरि से ढलवां पेनी वाला बालटी जोड़ा त रहल हा. ओह में बाल्टी डाले खातिर मेहनत त लागत रहल हा. लेकिन पानी निकाले में बांस के पीछे वाला लागल बोझा सहयोग करत रहल हा.\nपहिले उखि जहां पेरात रहल हा और जहां गुर बनत रहल हा. ओह जगहि के कलुहाड़ी कहल जात रहल हा. जवना बरतन में ऊखि के रस के पका के गुर बनत रहल हा. ओकरा के ताव कहल जात रहल हा. ओइसे ताव के एगो अर्थ ऐन मोका भी होला. पहिले जब भोज होत रहल हा. त बड़ चूल्हा पर भोजन बनत रहल हा. ओकरा खातिर जमीन में गहीर नरी नियर खोनात रहल हा. ओही में बड़की चइली जरा के खाना बनत रहल हा. ओही के तिउर कहात रहल हा. अब त गांवों गैस के चूल्हा पर भोज होता त केकरा फुरसत बा कि तिउर के यादि करे. पहिले गांव में तिरकट जाए खातिर पर पातर-पातर रास्ता होत रहले हा स. ओही के छवरि आ ठहरि कहात रहल हा. छवरि आ ठहरि त अबो बा. बाकी टीवी, तकनीक अब ओकरा के रास्ते बना देले बा. एही तरे पहिले घरहिं आटा सातू पिसात रहल हा. धान कूटात रहल हा. एकरा खातिर जांत यानी चक्की आ ओखरि के इस्तेमाल होत रहल हा. लेकिन अब ओकर चलन नइखे त ई सबद सब लोपा गइले स. पहिले भोजपुरी इलाका में मोट अनजा खूब पैदा होत रहल हा.\nसांवा, कोदो, बाजड़ा, तिसी, बरे, पहलादा यानी बोकला, टांगुन आदि. एह में से अब बरे, बोकला, टांगुन के पैदावार तकरीबन खतमे हो गइल बा. त लोग एकरो के भुलाता. सांवा, कोदो, बाजड़ा, तिसी आपाना पुस्टई के चलते एक बार फेरू डाक्टर लोगन के ध्यान खींचले बा त ई सबद जी गइल बाड़े स. एही तरे पहिले घर से निकले खातिर पिछुआरा में छोट दुआर होत रहलि हा. ओकरा के दुअरखोला कहल जात रहल हा. बाकिर अब लोग नवका फैशन में ओकरा के खिरकी कहे लागल बा. पहेलि कच्चा घर के दीवार खासतौर पर बियाह-सादी चाहे तीज-तेवहार में ऐपन लगावल जात रहल हा. अब काच्चा घर ना रहले स त ओकर जरूरते ना रहि गइल.\nपूजा-पाठ, खासकर रामनमी के देबी पूजा में पूरी संगे रसियाव बनत रहल हा. रसियाव यानी बिना दूध के खीर. पूजा में ई अबो बनेला. बाकिर लोग अब ओकरा बिना दूध वाला खीर कहे लागल बा. पहिले खीर के भोजपुरी समाज जाउर कहत रहल हा. बाकिर अब लोग ओके भुला गइल. पहिले भोजपुरी समाज में कांची, चोंथा, गुर्हुमा, लपसी, महुआरि बनत रहल हा. कांची माने बिना घीव में आटा के भुंजले हलुआ. चोंथा जवना के आजु लोग मीठा चिल्ला कहे लागल बा. गुर्हुमा माने आटा के मीठा घोल के घीव में जीरा के छौंका के बाद बनावल द्रव पदार्थ. एकरा के खासतौर पर कवनो तेवहार के पारन के वक्त बनावल जात रहल हा. ओइसे मरनि में एकादसा के दिने भोजपुरी समाज में पहिला बार पक्का खाना माने पूड़ी-छौंका वाली तरकारी बनत रहल हा. त ओह दिन गुर्हुमा जरूर बनी. अनंत चतुर्दशीयो के दिने इ बनत रहल हा. लेकिन अब ई सब पुरान बात हो गइल. एही तरी पहिले महुआ के फूल के रस निकालि के ओह में कांची बनी त ओकरा के लपसी कहल जात रहल हा. आ ओही रस में आटा के घोरि के पुआ पाकी त ओकरा के महुआरि कहात रहल हा.\nसमूचा संसार में लोग आपन भासा-परंपरा के बचावे के कोसिस कर रहल बा. जरूरत बा कि भोजपुरियो समाज जागे आ आपाना संस्कृति के बचावे खातिर प्रयास करे. भोजपुरी के लोपात सबद सब ओकरा संस्कृतिये के परतीक हवन स.


स्वतंत्र भारत के झांकी : भाग –5- Decoding Dream India\nFebruary 21, 2021 May 15, 2016 by Gaurav Singh\nअध्याय – 1 “देश निर्माण के चुनौती-५”\nअभी तक ले हमनी के देखनी जा कि कईसे लार्ड माउंटबेटेंन, सरदार पटेल अउरी वी.पी. मेनन के टीम पाहिले त्रावनकोर ओकरा बाद जोधपुर आ जैसलमेर के एकीकरण करे में सफल भईले जा| 15 अगस्त 1947 के देश के आजादी मिल गईल, लेकिन आजादी से बाद भी कुछ राज्य जईसे जूनागढ़, हैदराबाद, भोपाल आदि प फैसला अभी तक ना हो पाईल रहे| एह कड़ी में मूल रूप से जूनागढ़ (वर्तमान में गुजरात के स्वराष्ट्र वाला हिस्सा) के एकीकरण के कहानी के बारे में चर्चा होई|\nजूनागढ़ मूल रूप से गुजरात के दक्षिण में समुद्री तट के पास के एगो राज्य रहे| एकर पूरा इलाका भारत के बाउंड्री से मिलत रहे| पाकिस्तान से कवनो प्रकार के जमीनी जुडाव ना रहे| खाली समुद्री जुडाव पोर्ट वेरावल से कराची तक रहे| सबसे आश्चर्य वाला बात इ रहे कि ओहिजा के राजा मुस्लिम रहन अउरी प्रजा 1941 के जनगड़ना के हिसाब से 80% से ज्यादा हिन्दू रहे| चुकी एकरा पीछे कारण इ रहे कि सालन पाहिले लगभग चौदहवी शताब्दी में ओहिजा के राजा राजपूत ही रहले|\nलेकिन अहमदाबाद के सुल्तान मोहम्मद बेगडा आक्रमण करके जीत लेले रहन| लेकिन आजादी के तुरंत बाद के तत्कालीन नवाब रहले महाबत खान साहब| एह राजा के दू गो चीज में बहुत रूचि रहे| पहिला कुकुर में आ दूसरा गुजरती नृत्य में| नवाब महाबत खान साहेब कुकुर से बेपनाह मोहब्बत करत रहन| उनकर मोहब्बत के छोट झांकी एगो घटना से मिलेला जहाँ उ दू गो कुकुर के आपस में खूब धूमधाम से शादी कईले| इहे ना उ ओह शादी के ख़ुशी में सरकारी छुट्टी के भी एलान कईले रहले| ओह शादी में खूब धन दौलत भी लुटईले रहन|\nअगर उ पाकिस्तान में मिले के मूड ना बनईते त, एह सब चीज से केहू के गुरेज ना होईत| ना ही सरदार पटेल आ नहीं नेहरु के| लेकिन गलती उनका ले उहे भईल कि शाहनवाज भुट्टो(बेनजीर भुट्टो के बाबा) जईसन लोगन के छाप छोप कईला से उ पाकिस्तान के डोमिनियन में मिले के एलान कर दिहले| शाहनवाज भुट्टो ओह घरी मुस्लिम लीग के कराची के नेता रहन| साल के शुरुआत में ओहिजा के दीवान अब्दुल कादिर उनका के कराची से जूनागढ़ मंत्रालय के स्टेट काउंसिल ज्वाइन करे खातिर बोलईले रहन|\nहालाँकि साल के अप्रील महिना में जूनागढ़ के नवाब प्रेस के माध्यम से स्वतंत्र राज्य बनावे के एलान करके, भारत में विलीनीकरण करे वाला प्रश्न के पूर्ण विराम दे दिहले| आजादी के एक महिना पाहिले जुलाई महिना में जहाँ लार्ड माउंटबेटेन सारा लोगन के भाषण देले रहले, ओह में जूनागढ़ के तरफ से प्रतिनिधित्व नबी बक्श कईले रहले| नबी बक्श, दीवान अब्दुल कादिर के भाई अउरी नवाब के सैवाधानिक सलाहकार रहन|\nनबी बक्श, लार्ड माउंट बेटेन के साथ मुलाकात के समय खूब सवाल जवाब कईले रहले| भारत में विलीनीकरण के लेके माउंटबेटेंन द्वारा उनका के पूरा जवाब देवेल गईल रहे| उनकर इच्छा इहे रहे कि नवाब के सलाह देवल जाव कि उ स्वतंत्र राज्य के जगह भारत में विलीनीकरण करस| लेकिन कहानी में मोड़ तब आइल जब नवाब के दीवान अब्दुल कदीर स्वस्थ समस्या के निदान खातिर विदेश चली गईले| उनका विदेश गईला के वजह से दीवान के पद पाकिस्तान के पूर्व प्रधानमंत्री बेनजीर भुट्टो के दादा शाहनवाज भुट्टो के हाथ आ गईल| इ पॉवर शाहनवाज भुट्टो के हाथ आईला के वजह से दू बड प्रभाव पडल|\nपहिला इ कि सलाहकार नबी बक्श के प्रभाव लगभग ना के बराबर हो गईल, जे जूनागढ़ के भारत में मिलावे चाहत रहे| एकरा अलावा दूसरा प्रभाव इ पडल कि चुकी शाहनवाज भुट्टो के मुस्लिम लीग के नेता होखला के चलते नवाब के खून में मुस्लिम लीग के प्रति प्रेम रूपी आयरन दउड़े लागल| एहिजे से नवाब के मूड पाकिस्तान में विलय करे के बने लागल| ओहिजा के लोकल क्षेत्र जईसन नवानगर अउरी धरंगढ़रा के महराजा के मदद से इ बात वी. पी. मेनन के कान में पडल कि एह लोग के नियत अब पाकिस्तान दने झुक रहल बा|\nओकरा तुरंत बाद इंस्ट्रूमेंट ऑफ़ एक्सेसन के एगो कॉपी उनका लगे भेजल गईल ताकी आपन प्रतिक्रिया व्यक्त करस| आजादी के तीन दिन पाहिले तक यानी कि 12 अगस्त तक जब नवाब के तरफ से कवनो जवाब ना मिलल तब उनका के एगो रिमाइंडर मेसेज भेजाइल कि भारत में विलय करे के अंतिम तिथि 14 अगस्त बा| ओकरा पाहिले आपन प्रतिक्रिया दे देस| 13 अगस्त के नवाब के नया दीवान शाहनवाज भुट्टो के तरफ से इ जवाब आइल कि मामला प अभी चर्चा हो रहल बा, निर्णय नइखे लिआइल|\nओही दिन शाहनवाज भुट्टो कांफ्रेस बोलईले जहाँ हिन्दू नागरिक के हित खातिर एगो मेमोरेंडम, भुट्टो के सामने पेश करके भावी खतरा के बारे में आगाह कईल गईल| ओह मेमोरेंडम के सार इहे रहे कि भारत में विलय कईला में ही जूनागढ़ के भलाई बा| लेकिन एह मेमोरेंडम प शाहनवाज खिसिया गईले अउरी एगो निर्देश देले कि जनता के हाथ में कवनो पावर नइखे एह विषय प, राजा के लगे विलीनीकरण के लेके विशेषाधिकार बा| जहाँ उनकर इज्जाजत होई ओहिमे विलय होई|\nएही गहमागहमी में ओकरा ठीक अगला दिन यानी भारत के आजादी के दिन 15 अगस्त के पाकिस्तान में विलय होखला के एलान कर दिहले| एह बात के पता सरकार के अख़बार के माध्यम से अगिला दिन लागल| भारत सरकार खातिर इ सरप्राइज से कम ना रहे| जवन बात के डर रहे उहे हो गईल| जूनागढ़ जवना के आर्थिक अउरी प्रशासनिक इकाई भारत में समाहित रहे उ पाकिस्तान से जुड़े के एलान कर दिहलस| समाज में दंगा होखे के आशंका बढ़ गईल जवन एगो स्टेबल समाज रहे|\nहमार समझ से पाकिस्तान के कवनो ख़ास चाहत ना रहे जूनागढ़ के पाकिस्तान में मिलावे खातिर| उ जूनागढ़ के एगो मोहरा बनावल चाहत रहे जवना के बल प कश्मीर के अपना में मिला सको| एही चलते इ खेल जूनागढ़ में पाकिस्तान खेलत रहे| एकरा पीछे हम इहे तर्क देब कि जूनागढ़ के राजा मुस्लिम अउरी एहिजा के प्रजा बहुसंख्यक हिन्दू रहे| जबकी कश्मीर में एकरा ठीक उल्टा रहे| ओहिजा के राजा हरी सिंह हिन्दू रहले अउरी प्रजा बहुसंख्यक मुस्लिम| इ त एकदम फैक्ट बात रहे कि भारत जूनागढ़ के एह निर्णय प आपन विरोध जरूर दर्ज करी|\nओह विरोध के पीछे भारत का कारण बताई? इहे नु कि जूनागढ़ के प्रजा हिन्दू बहुसंख्यक बा एह से जूनागढ़ के भारत में मिले के चाही| तब पाकिस्तान इहे कही कि ठीक बा तक एह थ्योरी के मुताबिक मुस्लिम बहुसंख्यक प्रजा वाला कश्मीर पाकिस्तान के नु होखे के चाही| एही बात के कबो-कबो जनमत संग्रह वाला मामला प जे.एन.यु. के प्रोफेसर निवेदिता मेनन अपना भाषण में कहेली जवना बात के मीडिया द्वारा भी मिसइन्टरप्रेट करके चलावल जाला कि उ कश्मीर के पाकिस्तान के हिस्सा बतावेली|\nएही घटना के उ जिक्र करेली| खैर, एह मामला के लेके भारत पाकिस्तान के साथे बातचीत कईल चाहत रहे लेकिन पाकिस्तान के तरफ से कवनो जवाब ना मिलल| जूनागढ़ के एह फैसला प नेहरु, पटेल, मेनन अउरी माउंटबेटेन के बीच मीटिंग भईल जहाँ पटेल के साफ़ साफ़ कहनाम रहे कि अगर मिलिट्री एक्शन ना कईल गईल त एकर कीमत कश्मीर अउरी हैदराबाद में चुकावे के पड़ जाई| लेकिन माउंटबेटेन इ ना चाहत रहले| लेकिन पटेल माउंटबेटेन के एह बात खातिर मना लेले कि मिलिट्री एक्शन ना सही कम से कम नाकाबंदी अउरी चाक चौकसी त बढावले जा सकत बा|\nओह मीटिंग में एगो अउरी बात तय कईल गईल कि मेनन जूनागढ़ जाके पूरा मामला के जायजा लिहे अउरी अंतिम प्रयास करिहे ताकी नवाब भारत में मिले के मन बना सकस| दिल्ली से जईसही उ राजकोट पहुचले, उनका के रिसीव करे वाला स्थानीय राजा एह बात से आगाह कर दिहले कि नवाब से भेट हो पावल मुश्किल बा| काहे कि उनका के कोई से मिले नइखे देवल जात| अगिला दिन जईसही मेनन, नवाब से मिले के कोशिश कईले ठीक उहे भईल|\nसबसे पाहिले उनकर मुलाकात दीवान शाहनवाज भुट्टो से भईल| उ बहाना बना दिहले कि उनकर तबियत पिछला दस दिन से नासाज बा कोई से नइखन मिल सकत| मेनन कहले कि कैबिनेट के तरफ से बहुत ही महत्वपूर्ण अउरी पर्सनल मेसेज बा खाली एह मिनट खातिर मिला दी| लेकिन उनकर त इच्छे ना रहे मिलावे खातिर| उ फिर बहाना बनईले कि उनकर तबियत अतना ख़राब बा कि एको मिनट खातिर नइखे मिलावल जा सकत|\nहालाँकि शाहनवाज झूठ एक जगहा अउरी बोलले रहल कि नवाब के सलाहकार नबी बक्श नवाब के पाकिस्तान के साथे मिले के सलाह देले रहले| जबकी वी.पी. मेनन पर्सनल मीटिंग करके एह बात से नबी बक्श से पूछले तब उ जवाब देले कि हम भारत में मिले खातिर कहले रही| जब एह बात के प्रूफ करे खातिर बात आगे बढ़ईले तब शाहनवाज भुट्टो इ कहके मना कर दिहले कि अब जूनागढ़ रियासत में काम ना करेले| तनी सोचे वाला इहो बात बा कि अगर उ पाकिस्तान में विलय के बात करते त काहे हटावल जईते?\nलेकिन वी.पी. मेनन लौटे से पाहिले दू गो छोट छोट राजान के भारत में विलय करवावे खातिर साइन ले चुकल रहन| एह से भईल का कि नवाब उत्तेजित होके ओह दुनो राजा लगे आपन फ़ौज भेजे के तईयारी करके लगले| एह सब के वजह से सरदार पटेल भी आपन फ़ौज भेजे के जब बात कईले तब फिर माउन्टबेटेंन नकारे लगलन| UN में जाए के सलाह देवे लगले| लेकिन फ़ौज से नाकाबंदी खातिर लार्ड माउंटबेटेंन के जरूर मना लेले रहन|\nजईसे अगिला दिन एह बात से एलान भईल कि भारत जूनागढ़ में फौजी कार्यवाई करी तसही जूनागढ़ के नवाब सबकुछ छोड़-छाड़ के कुत्ता आ बीबी सहित कराची भाग गईले| बाच गईले शहनवाज भुट्टो उनका प पूरा राज्य के जिम्मेवारी आ गईल| उ पाकिस्तान से सैन्य मदद मंगले जरूर लेकिन जिन्ना के तरफ से कवनो मदद ना मिलला के वजह से उहो घुटना टेक दिहले अउरी भारत में विलीनीकरण खातिर राजी हो गईले| जईसे कि पहिलही कहले रही कि जूनागढ़ के पाकिस्तान में मिलावे के, पाकिस्तान के कवनो इंटरेस्ट ना रहे| अगर रहित त सैन्य मदद जरूर करीत| जूनागढ़ मोहरा रहे जवना से कश्मीर जीतल जा सको| एही क्रम में हैदराबाद के विलीनीकरण के चर्चा अगिला कड़ी में….\nSee also स्वतंत्र भारत के झांकी : भाग – 13


घर छोड़ला के बाद (कविता) मैकश के कलम से - खबर भोजपुरी\nघर छोड़ला के बाद (कविता) मैकश के कलम से\nमैकश के कविता जिनगी के मय पहलुअन के शब्दन में समेटले रहेला....\nBy Anurag Ranjan\t On May 1, 2022 Last updated May 1, 2022\nहमरा घर छोड़ला के बाद\nघर, घर ना\nकिराया के मकान लागेला\nएगो लइकि बिया\nजवन ताकत रहेले एक भोरे से\nएगो औरत बाड़ी\nजेकर जिनगी में बा इंतजारे लिखल\nमन केकर ना ह कि\nपरिवार संघे बइठ के दु टाइम\nआँखी के सोझा\nजिनगी के सांझ बितावल जाव\nकेकर मन ह कि\nसुतले में लइकन के छोड़ के\nआदमी निकल जाए ड्यूटी\nपइसे सबकुछ ना होला\nजे पईसे से पेट भर जाए के रहित\nत चार किलो पईसा कर्जा लेके\nरख देती कहीं घर में\nघर खाती, घर छोड़ के\nबटोही बनल आत्मा के रोआ देला\nकेहुके लगे नौकरी\nकेहु मन से ना करें\nमजबूरी में करेला\nदिन भर गाय नियम दुहा गइल\nआदमी के जनावर बनाके छोड़ देला…\nभोरे के बनल खाना\nसाँझ ले ठंडा जाला\nरोटी सूख के पापड़\nतरकारी अरुआ जाला\nसीसा में देखऽ त\nचेहरा ना चिन्हाला\nहाथ के सिकन\nलिलार प अलगे से बुझा जाला\nकबो कबो छूछे हाथे लउटल\nलइकन के मन तुड़ देला हो\nपाले त सबकुछ बा\nआ देखल जाव ठीक से त कुछु नइखे\nनोकरी सभकेहु से ना होखे\nजिनगी के बन्हिक रख देहल\nएतना आसान थोड़े ह !\nआसान त इंहा कुछु ना बाटे\nबाकी गुलामी से भारी\nइंहा जिनगी में कुछ हलहु नइखे….\nमैकश के परिचय\nगांव के माटी-पानी में सनाइल एगो नब्बे के दशक के भारतीय जवना के आपन भाषा आ संस्कृति में अटूट विश्वास आ लगाव बा। ‘मैक़श’ के परिचय इंहा एगो अइसन साधारण आ जमीन से जुड़ल नवसिखुआ लइका से बा जवना के कलम आ शब्द नवहन के बात करेला। उ संवेदना, भाव आ अंदाज के लिखे के एगो छोटहन कोसिस जवना के समाज आ लोग साधारणतः नजरअंदाज क देला।\n2477030cookie-checkघर छोड़ला के बाद (कविता) मैकश के कलम सेyes\nBhojpuri Poemmigrationपलायनभोजपुरी कवितामैकश\nभुलाइल-बिसरल एगो श्रमिक नेता रामदेव सिंह के त्याग, तपस्या\nपूर्व मंत्री के बेटा चोरवलस बिहार पुलिस के गाड़ी: बाप बोलले- पूत ना कपूत, अइसन बेटा के शूट कs देवे के चाहीं\nअटरिया मोर कहवाँ बनीं (कविता) गणेश नाथ तिवारी विनायक के कलम से\nकनवा अन्हरन्ह कै राजा हौ: राजनीतिक व्यंग्य के कविता\nमाई-बाबूजी (कविता) गणेश नाथ तिवारी ‘विनायक’ के कलम से\nबाबूजी-2 (कविता) मैकश के कलम से